Left G700: Αλέκος Αλαβάνος: Too old for rock n’ roll politics, too young to lose his far-sighted political thought(*)\nΑλέκος Αλαβάνος: Too old for rock n’ roll politics, too young to lose his far-sighted political thought(*)\n(*) Πολύ ηλικιωμένος για πολιτική ‘‘ροκ’’, πολύ νέος για να χάσει τη διορατική πολιτική σκέψη του.\nΤΟΥΛΑΧΙΣΤΟΝ ΣΕ ΟΣΟΥΣ παρακολουθούν κάπως ‘‘από κοντά’’ τις διεργασίες τής ‘‘μικρής’’ Αριστεράς (δυνάμεις δηλαδή εκτός ΚΚΕ και ΣΥΝ), είναι γνωστό: Εδώ και αρκετό καιρό, το Μέτωπο Αλληλεγγύης και Ανατροπής με ηγέτη τον Αλέκο Αλαβάνο, προσπαθεί να ανιχνεύσει τους όρους και τις προϋποθέσεις για μια ευρύτερη του ΣΥΡΙΖΑ συμπαράταξη αριστερών δυνάμεων. Εγγύτερο και πιο εύκολα προσβάσιμο το πολιτικό ρεύμα περί την ΑΝΤΑΡΣΥΑ. Έχουν γίνει δύο συναντήσεις, με τη συμμετοχή και εκπροσώπων τού ΣΥΡΙΖΑ —ό,τι κι αν σημαίνει αυτό, κάτι σημαίνει— έχει αναπτυχθεί ένας κάποιος διάλογος, έχουν κατατεθεί μερικές πρώτες σκέψεις και προβληματισμοί. Στη δεύτερη συνάντηση που πραγματοποιήθηκε την Πέμπτη, 26 Ιανουαρίου, ο Αλαβάνος τοποθετήθηκε με δέκα σημεία για τη μέχρι τώρα εξέλιξη αυτού τού διαλόγου, εκ των οποίων δύο έχουν ξεχωριστή και ευρύτερη σημασία. Τα παραθέτουμε αυτούσια:\nΤέταρτο: Ο Αντώνης Νταβανέλος από τη ΔΕΑ έκανε την πρόταση «να προσχωρήσουν στον ΣΥΡΙΖΑ η ΑΝΤΑΡΣΥΑ και το Μέτωπο Αλληλεγγύης και Ανατροπής». Υπήρξαν πολύ αρνητικές κριτικές από ομιλητές που ακολούθησαν. Εγώ βρίσκω ένα πολύ θετικό στοιχείο στην πρότασή του. Ζητάει από ΑΝΤΑΡΣΥΑ και ΜΑΑ τόλμη, να φύγουν από τις αδράνειες και τα στερεότυπα, να κάνουν ένα γενναίο βήμα μπροστά. Η μόνη διαφορά μου είναι ότι αυτό οφείλει να το κάνει και ο ΣΥΡΙΖΑ. Να βρεθούμε επομένως, παρά διαφορές ή εντάσεις τους παρελθόντος με την αυτοτέλεια του ο καθένας, σε ένα κοινό δημοκρατικό μετωπικό χώρο συνεργασίας, αλληλεγγύης και ελπίδας.\nΠέμπτο: Ο Γιάννης Θεωνάς από την ΚΕΔΑ υπογράμμισε το ότι είναι εφικτό ένα κοινό συνολικό αριστερό πρόγραμμα. Συμφωνώ πλήρως. Ένα εργαστήρι γα ένα τέτοιο πρόγραμμα είναι ήδη το Μέτωπο Αλληλεγγύης και Ανατροπής. Και δεν απαιτείται απόλυτη συμφωνία. Παράδειγμα: η άποψη μου είναι υπέρ της εξόδου από το ευρώ. Η ΔΕΑ όμως, επίσης στο ΜΑΑ, δεν θέτει τέτοιο ζήτημα, αλλά συμφωνεί σε μια σειρά κεντρικούς θετικούς στόχους: εθνικοποίηση τραπεζών, δημοκρατικός σχεδιασμός, παύση πληρωμών. Και λέει ακόμα ότι εφόσον τελικά η ευρωζώνη αρνηθεί, προτεραιότητα είναι οι στόχοι αυτοί, πράγμα που σημαίνει αποχώρηση από το ευρώ. Αυτό σημαίνει «καμία θυσία με το ευρώ». Τι θέλω να πω με αυτό το παράδειγμα; Ότι είναι εντελώς δυνατό να καταλήξουμε σε κοινούς στόχους, παρά το φαινομενικώς μεγάλα αρχικά σημεία αποκλίσεων.\nΈκτο: Ασφαλώς υπάρχει διαφορετικότητα μεταξύ «κυβερνητισμού» και «κινηματισμού». Το έθεσε το θέμα αυτό, με διαφορετικά λόγια ο Χρήστος Τουλιάτος από την ΑΡΑΝ (ΑΝΤΑΡΣΥΑ). Δεν δέχεται κανείς ούτε μια λογική καταγραφής ποσοστών ή διαχείρισης της κρίσης για το σύστημα ούτε την πλήρη υποτίμηση της πολιτικής στο όνομα μόνο κινηματικών δράσεων, ειδικά στις σημερινές συνθήκες καταστροφής που ιστορικό χρέος της αριστεράς είναι να στηρίξει τον άλλο δρόμο. Με αυτή την έννοια ο διάλογος αυτός εδώ των αριστερών σχημάτων είναι διπλά θετικός. Και για την πολιτική λύση και για την ενίσχυση του κινήματος —σκεφθείτε πόση αισιοδοξία, κέφι, ελπίδα θα έφερνε στις πλατείες, στους χώρους δουλειάς, στους δρόμους η εμφάνιση μιας ενωμένης ριζοσπαστικής αριστεράς, πόσες χιλιάδες αγανακτισμένους θα έβγαζε από το σπίτι στον δρόμο.\nΤΙ ΔΙΑΚΡΙΝΟΥΜΕ ΕΜΕΙΣ στο παραπάνω απόσπασμα; Τα εξής πολύ θετικά:\n1. Την τόλμη που πρέπει να διαθέτει ένα ηγετικό στέλεχος της Αριστεράς να πηγαίνει κόντρα στο ‘‘κοινό αίσθημα’’ των συντρόφων του, ακόμα και σε ζητήματα ‘‘δύσκολα’’, όπως αυτό τής παραίτησης από ένα μέρος τής κομματικής/οργανωσιακής κυριαρχίας προς όφελος μιας ευρύτερης συμμαχίας. Αυτή την τόλμη επέδειξε ο Αλαβάνος όταν δεν δίστασε να τονίσει τη θετική πλευρά τής πρότασης του Νταβανέλου για συμμετοχή του Μετώπου Α-Α (αλλά και της ΑΝΤΑΡΣΥΑ) στον ΣΥΡΙΖΑ, χωρίς ‘‘ναι μεν αλλά’’ και ‘‘ήξεις αφήξεις’’, μη παραβλέποντας όμως και την ανάγκη να υπενθυμίσει ότι σε τέτοιες περιπτώσεις, συνήθως, it takes two to tango…\n2. Τη διορατική ευφυΐα να κατανοεί ότι η αποσαφήνιση της πολιτικής κατεύθυνσης που θα ακολουθήσει μια συμμαχία δεν είναι υποχρεωτικό να επιτευχθεί και να συνομολογηθεί εκ των προτέρων από όλους εκείνους οι οποίοι, έστω και παρελκυστικά, έστω και στα λόγια, δηλώνουν ότι επιδιώκουν αυτή τη συμμαχία. Συχνά, είναι κάτι που θα το επιβάλλουν οι ίδιες οι εξελίξεις. Και τότε θα είναι πολύ δύσκολο για τους σημερινούς διαφωνούντες να επιμείνουν στις αρνήσεις τους. Κι αν επιμείνουν, θα περιθωριοποιηθούν. Έτσι, δεν του είναι δύσκολο να λέει στους συντρόφους του τού Μετώπου Α-Α (σ’ αυτούς κυρίως απευθυνόταν, αλλά τα ‘‘σκάγια’’ έπαιρναν κι εκείνους τής ΑΝΤΑΡΣΥΑ), τα εξής —με τον τρόπο του και σε ελεύθερη απόδοση δική μας: «Μην είστε αντιπαραγωγικά δογματικοί. Μη τα θέλετε όλα εκ των προτέρων. Ο ΣΥΡΙΖΑ δεν μιλάει για παύση πληρωμών, έξοδο από το ευρώ και τα σχετικά. So what? Δεν τα λένε όλα αυτά μεν, αλλά έχουν βάλει τη τζίφρα τους κάτω από το σύνθημα γραμμής ‘‘καμιά θυσία για το ευρώ’’. Υπέρ αυτής τής κατεύθυνσης δεν δουλεύει η πραγματικότητα; Και, κατ’ αρχήν, η ίδια η πραγματικότητα δεν ήταν αυτή που τους υποχρέωσε να βάλουν αυτή τη τζίφρα; Κι ακόμα, κάθε μέρα που περνάει δεν κάνει όλο και πιο δύσκολο ακόμα και για τους πιο ακραίους ‘‘ευρωπαϊστές’’ να επιχειρηματολογούν περί τού αντιθέτου; Επομένως;».\n3. Τη ρεαλιστική προσαρμογή στην πολιτική και κοινωνική πραγματικότητα. Αυτό αποδεικνύει η ρητή αναγνώριση του απλού, απλούστατου και οφθαλμοφανούς γεγονότος ότι η κινηματική δράση τής κοινωνίας, οργανωμένη ή όχι, ούτε αρκεί, ούτε απαλλάσσει την πολιτική Αριστερά από την ευθύνη να επεξεργαστεί από κοινού ένα πρόγραμμα Λαϊκής Σωτηρίας και να καλέσει τον ελληνικό λαό να το υποστηρίξει με όλες του τις δυνάμεις. Αυτή η αναγνώριση, από έναν πολιτικό που πριν από ένα περίπου χρόνο έριχνε το ‘‘ροκ’’ σύνθημα της μετατροπής τής πλατείας Συντάγματος σε πλατεία Ταχρίρ, έτσι, χωρίς πρόγραμμα, είναι για χειροκρότημα. Κι εμείς τη χειροκροτούμε ομόφωνα!\nΔΕΝ ΘΑ ΚΡΥΨΟΥΜΕ τα λόγια μας. Ο Αλέκος Αλαβάνος μάς έχει απογοητεύσει τα τελευταία ένα-δυό χρόνια κάμποσες φορές (εξ άλλου, τον έχουμε επικρίνει εδώ, και μάλιστα σφοδρά). Και μας έχει απογοητεύσει πολύ. Για έναν απλό(;) λόγο: Γιατί τον είχαμε τοποθετήσει πολύ ψηλά στην εκτίμησή μας όταν, μόνος αυτός από αριστερούς ηγέτες ‘‘πρώτης γραμμής’’, κατανόησε ότι το κόμμα του ο ΣΥΝ είχε εξαντλήσει την όποια προωθητική του δύναμη και έπρεπε να μετεξελιχθεί σε κινητήρια δύναμη ενός ευρύτερου αριστερού σχηματισμού, αρχίζοντας από τον ΣΥΡΙΖΑ. Άσχετα αν η ιδέα του δεν υλοποιήθηκε, από δικά του κυρίως λάθη, αυτό το πιστώνεται. Και η πίστωση είναι μεγάλη, αν σκεφτεί κανείς τους κομματικούς ‘‘πατριωτισμούς’’ τής Αριστεράς, τη μεγάλη κατάρα που την κυνηγά.\nΈκτοτε, μέσα από παλινωδίες, αυθορμητισμούς —επιτρεπτούς σ’ εμάς, σ’ αυτό το blog π.χ., αλλά ανεπίτρεπτους σε πολιτικό ηγέτη— ή αλλοπρόσαλλες κινήσεις και πρωτοβουλίες, μάς φάνηκε ότι το πολιτικό του ένστικτο είχε αρχίσει να τον εγκαταλείπει σιγά-σιγά. Η παρέμβαση που σχολιάσαμε σ’ αυτό το σημείωμά μας δείχνει ότι κάπως βιαστήκαμε, και κάπου κάναμε λάθος.\nΗ ΧΑΡΑ ΜΑΣ είναι μεγάλη!\n Στον οποίο, το Μέτωπο Α-Α συμμετέχει, έστω και με το ένα πόδι μέσα και το άλλο έξω…\n Θα μας επιτρέψετε, φανταζόμαστε, μια κάποια ικανοποίηση επειδή είχαμε επισημάνει τις θετικές γραμμές αυτού τού συνθήματος από τις 12 Δεκεμβρίου 2011.\n Όλος αυτός ο συλλογισμός, στη γενική λογική του, ταιριάζει φούστα-μπλούζα, που λέει κι η Αλέκα, για να τον αναπτύξει κανείς και προς το ΚΚΕ. Αλλά, προς το παρόν, εκείνο δεν σηκώνει ούτε το τηλέφωνο. Έχει ενεργοποιήσει τον αυτόματο τηλεφωνητή με το γνωστό, μονότονο, μαγνητοφωνημένο μήνυμα: «Είστε σε γραμμή μπετόν αρμέ. Παρακαλούμε, μην αναμένετε στο ακουστικό σας»…\nΗ photo, από το tvxs.gr\nΌσο τα ποσοστά του ΣΥΝ και του ΚΚΕ είναι εκεί που είναι, ούτε που θα περάσει από το μυαλό τους για ουσιαστικές συνεργασίες και μέτωπα. Ο ΣΥΝ προσπαθεί να κάνει τον Μητρόπουλο αντι-Κανέλλη και η αιώνια διαμάχη Ολυμπιακού - Παναθηναϊκού μεταφέρεται από το ποδόσφαιρο στην πολιτική. Α, και μην πιάσουμε εδώ τον μύθο της ηγεσίας και της βάσης. Η βάση να δείτε πόσο μεθυσμένη είναι με τα ποσοστά των δημοσκοπήσεων.\nΑπό την άλλη, ο σ/φος Αλέκος, καλός χρυσός και άγιος. Αλλά τι σημασία έχει; Πότε θα πάψουμε πια να περιμένουμε από ηγέτες -και μάλιστα αποδεδειγμένα αλλοπρόσαλλους- να οδηγήσουν; Δε λέω ότι αυτό προτείνετε εσείς στο ποστ. Επισημαίνω απλά τα δυο απαραίτητα στοιχεία για να έχει πιθανότητες επιτυχίας η συνταγή: no enlightened leaders, no old parties.\nΔευτέρα, Ιανουαρίου 30, 2012 10:22:00 π.μ.\nΟταν κάνεις διάσπαση σε ένα χώρο χωρίς να λες κάτι διαφορετικό σημαίνει οτι θέλεις καρέκλα.\nΔεν θέλουμε τέτοιους πλεον στην Αριστερά.\nXρειαζόμαστε ένα ενιαίο μέτωπο αντιμνημονιακό και ενότητα όλων των ευρωπαίων εργαζομένων με κατεύθυνση την ανατροπή του καπιταλισμού.\nΔευτέρα, Ιανουαρίου 30, 2012 3:03:00 μ.μ.\nΓια ποια ακριβώς διάσπαση μιλάς; Δεν καταλαβαίνω;\nΌσο για το μέτωπο, νομίζεις ότι το "αντιμνημονιακό" είναι αρκετό; Είναι δεδομένο ότι η ΕΕ δεν έχει να μας προσφέρει τίποτα (όχι ότι είχε και ποτε, αλλά τώρα είναι πιο προφανές). Είναι επίσης δεδομένο ότι η συζήτηση μέσα στο λαό γίνεται για την ΕΕ. Επομένως γιατί να μην βάλεις και αυτό το πρόταγμα σε ένα μέτωπo;\nΕπίσης, όταν λες των ευρωπαίων εργαζομένων είναι μάλλον ευχή έτσι; Δεν μπορώ αλλιώς να καταλάβω πως από την Ελλάδα θα οργανώσουμε πανευρωπαϊκό μέτωπο;\nΤέλος, μιλάς για μέτωπο εργαζομένων. Ποιους εννοείς; Τους μισθωτούς; Ή και τους αυτοαπασχολούμενους; Βάζεις μέσα και τους μικρούς επιχειρηματίες;\nμε γνήσια απορία,\nΔευτέρα, Ιανουαρίου 30, 2012 3:37:00 μ.μ.\n1)Δεν εμβάθυνα ποτέ-κακώς ίσως-στις γκρίνιες και τα κουτσομπολιά της περιόδου του θρίλερ "Ο άρχοντας των δαχτυλιδιών".Έτσι τυχαίνει να μην έχω 100% ξεκάθαρη άποψη για τα αίτια εκείνης της φαγωμάρας.Ήταν πολιτικά;Ήταν καρεκλογενή; Κλίνω μάλλον προς τα δεύτερα,παρόλο που δεν μπορώ να αποκλείσω τα πρώτα.\nΌπως και νά'χει δεν πιστεύω ότι είναι το πρώτο θέμα που πρέπει να μας απασχολεί,στις δύσκολες μέρες που περνάμε...\n2)Γράφεις: "Δεν θέλουμε τέτοιους ανθρώπους στην αριστερά".\nΠιστεύω πως όλοι,από τη βάση μέχρι την ηγεσία,έχουμε κάνει λάθη στη ζωή μας,για τα οποία μετανοιώσαμε αργότερα.Όχι ξεκάθαρα και φωναχτά (κακώς,πολύ κακώς για τις 'ηγεσίες') άλλα έτσι συμβαίνει συνήθως.\nΌπως και νά'χει το πράγμα,δεν θα μπορέσω ποτέ να αρνηθώ σε κανέναν,την ατομική ή συλλογική επανένταξη στον κοινωνικό αγώνα.\nΜπορεί να μην εμπιστευόμουν πλέον στον Αλαβάνο την ηγεσία,ή μέρος της ηγεσίας,ενός αντικαπιταλιστικού μετώπου.Αλλά κάθε άνθρωπος μπορεί να προσφέρει ποικιλοτρόπως όταν το επιθυμεί ειλικρινά.Και δεν θα του το στερήσω.\nΕδώ κοιτάμε να στήσουμε την αριστερά με τα πόδια κάτω,και όχι να κόψουμε κεφάλια.\n3)Δεν υπάρχει καλύτερος "ελεγκτής" από μια βάση οργανωμένη και δραστήρια στον ταξικό αγώνα.Από μια βάση που ζει και αναπνέει δίπλα στην βάση της κοινωνίας,που ΕΠΙΒΑΛΛΕΙ στον εαυτό της να συζητά δημοκρατικά.Ακόμη κι οταν το ξεχνά.Μιας βάσης που αρνείται την ένταξή της σε προσωπικούς στρατούς της κάθε ηγεσίας,και δεν διστάζει να την αντικαταστήσει όταν έρθει η ώρα χωρίς συναισθηματισμούς.Λειτουργώντας μόνο με πολιτικά/ταξικά κριτήρια και αδιαφορώντας για άχρηστους τίτλους,θεσούλες,φιλίες,μικροπρονόμια.\n4)Τέταρτο και σημαντικότερο όλων.Επειδή διαφωνούμε κάθετα στο ζήτημα της Ε.Ε. και του ευρώ,θα σου πρότεινα να διαβάσεις το παρακάτω άρθρο.Αν δε σε κουράζει,θα ήθελα την κριτική σου άποψη.\nΔευτέρα, Ιανουαρίου 30, 2012 4:58:00 μ.μ.\nΑγαπητέ Μάρκομ Ξ, τα πράγματα είναι απλά.\nΕνιαίο αντιμνημονιακό μέτωπο.\nΣαν ξεκίνημα είναι καλό\nΝαι χωράνε όλοι μέσα και η τέχνη των επαναστατών αυτή είναι.\nΔεν έχουμε όμως αυταπάτες οτι για την ανατροπή του καπιταλισμού φτάνει το αντιμνημόνιο ,χρειάζεται πολύ δουλιά ακόμη και μόνοι τους οι ελληνες εργαζόμενοι δεν μπορούν.οκ?\nΑυτήν ακριβώς την τακτική μας διδάσκει ο ΜΑΡΞ στο Μανιφέστο και αυτήν εφάρμοσε ο Λένιν και ο Τρότσκυ .\nΔευτέρα, Ιανουαρίου 30, 2012 7:09:00 μ.μ.\n1.Στην αριστερά βεβαίως χωράνε όλοι.\nΝησεύσαντες και μη νηστεύσαντες.Ολοι οι αμαρτωλοί και μη.\nΑΡΧΗΓΟΥΣ πολλούς δεν θέλουμε.Στρατιώτες θέλουμε.\n2.Ο μοναχικός εθνικός δρόμος είναι αδιέξοδος.\nΜΑΖΙ με τους ευρωπαίους εργαζόμενους ΜΕ ΚΟΙΝΑ ΑΙΤΗΜΑΤΑ, θα προχωρήσουμε.\nΔευτέρα, Ιανουαρίου 30, 2012 7:16:00 μ.μ.\nόπως πάντα λιτός!\nΣεβαστές οι απόψεις σου περί αντιμνημονιακού μετώπου. Απλά να ξέρεις ότι είναι οι απόψεις κάποιας συστημικής δύναμης.\nΑντίθετα, μια αντισυστημική δύναμη οφείλει να έχει και άλλα να προτείνει. Άλλο που μπορεί να συμφωνήσει σε συμμετοχή σε ένα τέτοιο μέτωπο. Δεν ξέρω αν γίνομαι κατανοητός: στην προσπάθεια να αγκαλιάσει ευρύτερο κοινό, η σοσιαλδημοκρατία (ΣΥΝ) έχει υιοθετήσει θέσεις αστικές. Προοδευτικές, αλλά αστικές. Πόσο αποτελεσματικό έχει αποδειχθεί αυτό; Πόσο έχει ωφελήσει πράγματι την υπόθεση της ανατροπής;\nΓιατί αν μου πεις ότι η κατάσταση είναι κρίσιμη και όλοι πρέπει να ρίξουν νερό στο κρασί τους κλπ κλπ, έχω να σου αντιτείνω ότι τόσα χρόνια που ο ΣΥΝ εφαρμόζει με συνέπεια αυτή την τακτική -στη χυδαία της μορφή κατά τη γνώμη μου- δε βλέπω να έχει και μεγάλη απήχηση στις μάζες. Προσοχή! Δε μιλάω για εκλογικά ποσοστά. Μιλάω για αφύπνιση ταξική, οργάνωση συνδικαλιστική και αποτέλεσμα στην πράξη.\nΌσο για τους αρχηγούς που λες συμφωνώ. Επομένως περιμένω ότι ο ΣΥΝ δεν θα ξαναθέσει βέτο για αρχηγία του Τσίπρα σε επόμενες συνεργασίες, όπως έκανε μέχρι τώρα. Ή μήπως μάταια περιμένω; Τι λες;\nΔευτέρα, Ιανουαρίου 30, 2012 7:41:00 μ.μ.\nκαι κάτι εμπνευσμένο από την ποιητική διάθεση του προηγούμενου ποστ:\nΠώς φτάσαμε αδερφέ μου εδώ πέρα;\nΜικρή ζωή μας τάζουν και φοβέρα\nγι' αυτούς που θα ζητήσουν λευτεριά.\nΠως έγινε η καρδιά μας πέτρα και ζητάμε\nμε τα παλιά τα μέτρα να μετράμε,\nτου κόσμου του καινούριου την κοψιά.\nΤι έφταιξ' αδερφέ μου;\nΤο μπόι μας μετράνε με αργύρια.\nΤη σκέψη μας κονταίνουν με μαστίγια\nστο χρόνο, στο κορμί μας, στη ματιά.\nΓιατί αδερφέ μου; Πέ΄ μου!\nΓιατί τα νιάτα αυτού του κόσμου τα ξεχνάς;\nΓιατί πασχίζεις την αλήθεια σε όρια χαλκευμένα να κρατάς;\nΓιατί αυτάρεσκα κορδώνεις δυο πήχες μπόι\nπως το ξημέρωμα του ανθρώπου\nστα δυο σου χέρια το κρατάς.\nΑφού το ξέρεις αδερφέ μου: είσαι λίγος. Φτηνός, κακέκτυπος, δειλός.\nΤη ζέση σου για λευτεριά οφίτσια.\nΤο πάθος σου για ανθρωπιά συνήθεια.\nΤο αίμα των συντρόφων σημαία υποταγής και αυτός,\nπου κάποτε ήταν φάντασμα κι ύστερα υπαρκτός,\nαυτός που αργότερα έγινε εφικτός,\nστη λήθη, στο απυρόβλητο, στο «πυρ το εξώτερον»\nηθελημένα ή άθελα βοήθησες να πάει.\nΓιατί λοιπόν διστάζεις αδερφέ μου;\nΤην κάλπικη ιστορία σου να σκίσεις.\nΤα λάθη σου να δεις και ν’ αγαπήσεις,\nγιατί έτσι μόνο θα τα δεις και έτσι μόνο πίσω θα τ’ αφήσεις.\nΜπιστέψου εμένα αδερφέ μου.\nΜήτε το θυμικό σου,\nμηδέ το ασάλευτο τοτέμ που νιώθεις για δικό σου.\nΟύτε άλλους δρόμους ελκτικούς\nχωρίς προαπαιτούμενα, μα πάντα μοναχικούς.\nΕμένα που με ξέρεις για δικό σου.\nΕμένα της ιστορίας τον αλήτη.\nΤον άστατο, τον ρέμπελο ξενύχτη.\nΑυτόν που εφορμά στον ουρανό και όμως\nξαναγυρνά να πολεμάει μόνος.\nΒοήθησέ με να σταθώ μα μη με στήνεις.\nΆσε με να πετάξω, μα μη με παραφήνεις.\nΕίναι κερένια τα φτερά μου και ο ήλιος θα τα κάψει.\nΕίναι θολή η ματιά μου και ίσως δε με φτάσει\nνα δω μακριά, να φυλαχτώ καλά.\nΈλα μαζί μου αδερφέ μου.\nΈχω να σε μάθω να υπομένεις.\nΨύχραιμα την κατάλληλη στιγμή να περιμένεις.\nΌμορφα και ακανόνιστα με σχέδιο να υφαίνεις.\nΓιατί όσο άτρωτο και απέραντο το τέρας να μας μοιάζει,\nόσο βαθιά τα δόντια του στις σάρκες μας βυθίζει και μοιράζει\nτα σωθικά μας στα σκυλιά του,\nπαρότι είμαστε de facto τα παιδιά του\nπου μόνο μες στα σπλάχνα του αναπνέουμε και ζούμε\nΑυτό το «εμείς» στη φτέρνα του Αχιλλέα το χτυπάει.\nΤο έκτρωμα, στης γης το λυκοφώς που αλυχτάει.\nΑυτό το «εμείς» αδερφέ μου! Άκου!\nΚαρδιοχτυπά το τέρας και μόνο στο άκουσμά του!\nΑυτό το «εμείς» φοβάται και χτυπά.\nΜε κάθε μέσο, τρόπο, παγίδα\nπασχίζει να μας κρύψει την ελπίδα\nή σ’ αδιέξοδες οδούς να την ξοκείλει.\nΜπορούμε αδερφέ μου.\nΓια να πιστέψεις στο «εμείς», πρέπει γι’ αρχή στο «αδερφέ μου» να πιστέψεις.\nΔευτέρα, Ιανουαρίου 30, 2012 7:53:00 μ.μ.\n1)Απ'όσο ξέρω,οι Λένιν και Τρότσκυ,δεν καλούσαν σε ενιαίο αντιμνημονιακό μέτωπο,αλλά σε αντικαπιταλιστικό.Κάτι σαν σοσιαλιστική επανάσταση ένα πράγμα.Ή έχω άδικο;\n2)Θα ήταν ευχής έργον αν συντονίζονταν οι εργαζόμενοι τής Ευρώπης ταυτόχρονα στην ανατροπή των αστικών τους τάξεων.\nΌπως όμως ισχύει ο νόμος της συνδυασμένης και ανισομερούς ανάπτυξης του καπιταλισμού,αντίστοιχα για λόγους που συμπεριλαμβάνουν και τον παραπάνω,έχουμε συνδυασμένη αλλά και ανισόμερη ανάπτυξη του εργατικού και του επαναστατικού κινήματος.\nΣε απλά ελληνικά,πιο πιθανό είναι να πεθάνουμε πρώτα εμείς από την πείνα,παρά να ξεσηκωθεί ταυτόχρονα και μαζί μας η γερμανική εργατική τάξη.\nΝομίζω ότι αυτό,ο Λένιν κι ο Τρότσκυ,το κατανοούσαν εξίσου καλά.\nΌπως και ότι οι ρώσσοι εργάτες δεν μπορούν να οικοδομήσουν "σοσιαλισμό σε μια μόνο χώρα",και θα πρέπει να την εξαπλώσουν.\nΩστόσο δεν περίμεναν κάποιον ντετερμινιστικό ταυτοχρονισμό με το Αγγλικό,Γερμανικό ή Γαλλικό προλεταριάτο.\nΑντιθέτως άρπαξαν την αλυσσίδα από τον πιο αδύναμο κρίκο της,και έγιναν θρυαλλίδα για όλο το ευρωπαϊκό σύστημα της εποχής τους.Και τους ακολούθησαν,ανεπιτυχώς δυστυχώς,Ουγγαρία,Φινλανδία κ.α.\nΠοιός πιστεύεις ότι θα ήταν ο πολιτικός σχεδιασμός των Λένιν κ Τρότσκυ σήμερα;\nΠάντως δε νομίζω το "σοσιαλισμός μόνο σε μία Ε.Ε".Έχει κάτι από γεωργιανή πονηριά μέσα του..\nΔευτέρα, Ιανουαρίου 30, 2012 8:00:00 μ.μ.\nΥ.Γ:Στα υπόλοιπα που γράφεις marcos συμφωνώ.Και μην εκλάβεις το χιούμορ ως ειρωνεία :-)\nΔευτέρα, Ιανουαρίου 30, 2012 8:11:00 μ.μ.\nΚαι επειδή δεν θέλω να μιλώ ακατασχέτως,ας δούμε τί μας λέγανε για τις Ενωμένες Πολιτείες της Ευρώπης,τόσο ο Τρότσκι στο Nr.3 του κειμένου:\nόπως φυσικά και ο Λένιν:\n(τί να κάνουμε,εδώ το βρήκα..)\nΔευτέρα, Ιανουαρίου 30, 2012 8:57:00 μ.μ.\nΝα απευθυνθείτε Λέφτηδες στο κατ εξοχήν ειδικό : τον Ian Anderson για να σας εξηγήσει τι εννοεί ο ποιητής ;)\nΟ Αλέκος προφανώς πέρασε μια ..φάση και τώρα επανέρχεται ουσιαστικός και δριμύτερος.\nΈνα είναι βέβαιο : ότι ένα μέτωπο λαϊκής Σωτηρίας σε αυτή τη φάση είναι το ζητούμενο από το κοσμάκη . Και αυτό δεν μπορεί να το αγνοήσει κανείς...\nΣύντομα θα ξεφουσκώσει και ο κυρ Φώτης , όταν οι φουκαράδες πρώην πελάτες του ΠΑΣΟΚ καταλάβουν ότι με περί διαγραμμάτου εξυπνάδες , με κοινοτοπίες και αναμασήματα δεν θα τεθεί ανάχωμα στον όλεθρο που ήδη διαβλέπουν για το σακρίο τους.\nοπότε το ζητούμενο που τίθεται θα γίνει ακόμα πιό επείγον...\nΤο ζήτημα ευρώ ή δραχμή είναι δευτερεύον... Μάλιστα επ αυτού είναι δύσκολο έως αδύνατο να προβλέψει κανείς και τις εξελίξεις και τις συνέπειες της μιας ή της άλλης κατάληξης , αν ληφθεί υπόψιν η τρέχουσα παγκόσμια οικονομική συγκυρία....\nσυμφωνώ με την οπτική σου\nΔευτέρα, Ιανουαρίου 30, 2012 9:02:00 μ.μ.\nΣΑΡΚΙΟ ... !\nγαμώ το Αλτσχάιμερ μου μέσα γαμώ\nΔευτέρα, Ιανουαρίου 30, 2012 9:04:00 μ.μ.\nΠαρακολουθούσα με ενδιαφέρον την πορεία και τη σκέψη του κ. Αλαβάνου μέχρι πριν 9-12 μήνες. Αλλά όταν απαντάς με αμφισημίες στην απλή ερώτηση "ποιά η σχέση σου με το ΣΥΡΙΖΑ;" συγγνώμη αλλά αποφάσισα πως δεν έχει νόημα να ασχολούμαι (μαζί του και με το ΜΑΑ συνολικά).\nΠρος αποφυγή παρεξηγήσεων, δεν εννοώ πως θα ήθελα σώνει και καλά να πει "ναι, είμαστε στο ΣΥΡΙΖΑ". Ας έλεγε ναι, ας έλεγε όχι. Αλλά αυτά τα "και μέσα και έξω και ίσως", με κούρασαν.\nΔευτερο ζητημα: η υπόκλιση στο αυθόρμητο, όπως εκφράστηκε με τις "πλατείες". Δεν λέω να μην συμμετέχεις -να συμμετέχεις, αλλά μην απολυτοποιείς αυτη την κίνηση που είχε (πέρα από τα πολλά θετικά της) και πλευρές εξόχως προβληματικές (γιατί σε τελευταία ανάλυση αντανακλούσε την οργή των μικροαστικών στρωμάτων που καταστρέφονται).\nΔευτέρα, Ιανουαρίου 30, 2012 9:14:00 μ.μ.\nΑγαπητέ Γρηγόρη δυο μικρές παρατηρήσεις.\nΟ Λένιν δεν καλούσε σε σοσιαλισμό εδώ και τώρα.\nΚαλούσε σε ενιαίο αντιπολεμικό μέτωπο για ειρήνη και ψωμί.\nΟ Μαρξ ασπαζόταν την ΣΥΝΤΟΝΙΣΜΕΝΗ και ταυτόχρονη επανάσταση στις πιο προηγμένες χώρες.\nΣτην παγκόσμια αγορά η λιτότητα παίρνει παγκόσμιες διαστάσεις\nΔευτέρα, Ιανουαρίου 30, 2012 9:24:00 μ.μ.\nΕάν ο σύντροφος Αλαβάνος καταφέρει μετά το ΚΚΕ, τον ΣΥΝ, το ΣΥΡΙΖΑ, να βάλει το λιθαράκι του και σε διάσπαση της ΑΝΤΑΡΣΥΑ (η συζήτηση και μόνο για προσχώρηση στον ΣΥΡΙΖΑ είναι αρκετή για να πυροδωτήσει ανάλογες διαδικασίες), και πάντα στο όνομα της ..."ενότητας", τι να πω;\nΔευτέρα, Ιανουαρίου 30, 2012 9:39:00 μ.μ.\nΕάν ανατεθεί στον ...Μαΐλη τον ίδιο, να κάνει τόσο μπάχαλο όλον τον μη-ΚΚΕ "αριστερό χώρο", πολύ αμφιβάλω εάν θα τα κατάφερνε καλύτερα από τον Αλέκο....\nΚαι πάντα κάτω από το λάβαρο της ενότητας....!\nΔευτέρα, Ιανουαρίου 30, 2012 9:42:00 μ.μ.\nδύο παρατηρήσεις και από μένα:\n1)Αν θες να χρησιμοποιήσουμε το "ενιαίο αντιμνημονιακό μέτωπο" ως προσελκυστικό-μεταβατικό αίτημα,όπως το "ψωμί,γη,ειρήνη" ,δεν έχω μάλλον αντίρρηση.\nΜαζί μ'αυτό όμως θα λέμε και το "όλη η εξουσία στα εργατικά συμβούλια".Έστω και σε μία μόνο χώρα αρχικά.\nΔεν θα το κρύψουμε κάτω από το χαλάκι για να μη θίξουμε την Ε.Ε και το ευρώ!Σύμφωνοι;\n2)Και ο Μαρξ,και εγώ και εσύ "ασπαζόμαστε" την συντονισμένη και ταυτόχρονη επανάσταση στις πιο προηγμένες χώρες.\nΌταν όμως φύγουμε από τους ασπασμούς και τις ευχές,και πάμε από το αφηρημένο στο συγκεκριμένο,εκεί τί μας λένε ο Μαρξ και ο Ένγκελς;\n"Η πάλη του προλεταριάτου ενάντια στην αστική τάξη,αν όχι στο περιεχόμενο,στη μορφή είναι κατ'αρχήν εθνική.Φυσικά το προλεταριάτο κάθε χώρας,πρέπει να ξεμπερδέψει πριν απ'όλα με τη δική του αστική τάξη"\nΑπό κομμουνιστικό μανιφέστο εδώ:\nΑλλά ακόμη καλύτερα εδώ(είμαστε στη Γερμανία του 1848 πριν/παράλληλα με την αστικοδημοκρατική επανάσταση):\n"Οι κομμουνιστές στρέφουν την κύρια προσοχή τους στη Γερμανία,γιατί η Γερμανία βρίσκεται στις παραμονές μιας αστικής επανάστασης και γιατί αυτήν την ανατροπή την πραγματοποιεί μέσα σε πιο προχωρημένες συνθήκες του ευρωπαϊκού πολιτισμού γενικά,και με ένα προλεταριάτο πολύ πιο ανεπτυγμένο από την Αγγλία του 17ου και τη Γαλλία του 18ου αιώνα.Η γερμανική αστική επανάσταση επομένως,μπορεί να είναι μονάχα το άμεσο προοίμιο μιας προλεταριακής επανάστασης"\nΔεν βλέπω καθόλου πρόθυμους τους "θείους" να "φρενάρουν" την προλεταριακή επανάσταση στη Γερμανία,και να αρκεστούν ιστορικά στην αστική,επειδή στην Αγγλία ή τη Γαλλία,είναι αλλιώς,είναι έτσι,είναι γιουβέτσι..\nΕλπίζω να μη με βάλεις να (ξανα)διαβάζω και τη "Διαρκή επανάσταση" του Τρότσκι βραδιάτικα..\nΔευτέρα, Ιανουαρίου 30, 2012 11:57:00 μ.μ.\nΣυγνώμη Λέφτηδες και αναγνώστες για την κατάχρηση του χώρου, αλλά απαιτείται μια ακόμη εξήγηση στον συντρ. Γρηγόρη.\nΑς δημιουργήσουμε ένα μεγάλο,δυνατό,αντιμνημονιακό μέτωπο τώρα -με τις διαφορές μας- και οι Μαρξιστές να μην σταματούν να εξηγούν οτι χρειάζεται ανατροπή του καπιταλισμού με Δημοκρατία των εργαζομένων.\nΤρίτη, Ιανουαρίου 31, 2012 9:29:00 π.μ.\nΑφήστε τα αυτά! Eνότητες και φλώρικες παπαριές. Iδού η κατευθείαν σύγκρουση:\nΔιαβάστε με προσοχή!! μπας και διαπαιδαγωγηθήτε ποτέ επιτέλους.\nΗ υπαγωγή στο άρθρο 99 ως καίριο πλήγμα στο καπιταλιστικό σύστημα>>>\nΤρίτη, Ιανουαρίου 31, 2012 11:41:00 π.μ.\nΚαι η πλάκα είναι ότι αυτη την τακτική του "να προλάβω το γιούχου που θα φάω", πότε θα την κόψουνε. Για πόσο μαλάκες μας περνάνε πια οι επαναστάτορες του περισσού...\n"Καλούμε όλα τα μέλη, τους φίλους, κάθε εργαζόμενο που αναγνωρίζει την αναγκαιότητα ύπαρξης και δράσης του ΚΚΕ, μαχητικά να υπερασπιστούν το Κόμμα από τις επιθέσεις και το βρώμικο πόλεμο που θα δεχθεί εκ νέου το επόμενο διάστημα, εξαιτίας του ότι η πολιτική του είναι ριζικά αντίθετη και εχθρική στο καπιταλιστικό σύστημα."\nΚι εγώ καλώ όσους δεν την αναγνωρίζουν την αναγκαιότητα να τα μαζεύουν και να ψάξουν να εργαστούν για την υπόθεση του λαού και της εργατιάς σε άλλο "λενινιστικό" μαγαζάκι-έχει πολλά ανερχόμενα...\nΤρίτη, Ιανουαρίου 31, 2012 2:25:00 μ.μ.\nΧα από όσο βλέπω ισχυρίζονται ότι τώρα δίχως το Βρυσοσπάστη ήρθε η ώρα ούτε λίγο ούτε πολύ να πάρουν τα βουνα τα συντρόφια.\nΓια να στήσουν κανένα αυθαίρετάκι βεβαια, μη πάει ο νού σας στο κακό.....\nείπαμε το ΚΚΕ δεν δίνει λόγο\nΤρίτη, Ιανουαρίου 31, 2012 4:10:00 μ.μ.\nτην τρολιά πολλοί αγάπησαν...\nκατάπτυστο το ΚΚΕ που αναζητάει "νόμιμες" λύσεις (υπαγωγή στο 99) για να αποτρέψει την τραπεζική κατάσχεση των μηχανημάτων της τυποεκδοτικής αντί να βάλει την 2η μεραρχία του ΔΣΕ να φυλάει τις εγκαταστάσεις. Με πόσους νεκρούς ΠΑΜίτες ρεφάρει;\nΑπό τα παραπάνω σχόλια γίνεται φανερό για μία ακόμη φορά, πως οποιαδήποτε περί ενότητας, κουβέντα, είναι άνευ αντικείμενου. Ετσι δεν είναι αγαπητοί λέφτηδες;\nΤρίτη, Ιανουαρίου 31, 2012 7:20:00 μ.μ.\nΠάντως χαίρομαι να βλέπω κνίτες να μιλανε την αργκό του δικτύου.\nΣας αφήνουνε βρε. Η μαμά σας το ξέρει...\nΕγώ επειδή είχα αμιγκα το 83 νοιώθω και λίγο περήφανος να πω την αλήθεια, όπως καμιά φορά που ακούω στο δρόμο κάτι αφρικανάκια να μιλάνε μεταξύ τους ελληνικά καλύτερα από τη γιαγιά μου την κυψελιώτισα.\nΠοια ενότητα τε τρας γαμω τη τρελα μου.\nΑφού είσαστε ατσάλινοι τι να την κάνετε την παραπάνω ενότητα.Να νοθευτεί τ'ατσάλι αντι να δεθεί. Πάμε καλά.\nΑλλά για να δεθεί θέλει χρήμα. Τώρα λοιπόν μένει -από όσα διαβάζω- ή το αρματωλικι να αρχίσει να βροντάει ο ¨ολυμπος και ν'αστραφτει η Γκιώνα, ή το ταμείο ανεργίας (που σημαίνει "ενότητα")\n(παρεπιπτωντος και η Ιμακο για να μην τις κατασχέσουν οι παλιοτράπεζες τα μηχανήματα πτωχεύει νομίμως)\nμε κλικ στο όνομα δείτε: πως "ο πνιγμένος απ'τα μαλλιά του πιάνεται"\nή "όσα δε φτάνει η αλεπού...τα κάνει ταξικό εχθρό" ή ....\nΤρίτη, Ιανουαρίου 31, 2012 11:46:00 μ.μ.\nΖητάμε συγγνώμη για την εξαφάνισή μας. Η αιτία είναι διαδικτυακή (όχι βλάβη). Και είναι στενάχωρη. Σκόπευα να απαντήσω απόψε, και είχα αρχίσει να γράφω τις πρώτες απαντήσεις. Μετά, τσάκισε η δουλειά, και μου 'φυγε όλο το κέφι που είχα. Ες αύριο.\nΤετάρτη, Φεβρουαρίου 01, 2012 12:06:00 π.μ.\nΗ αντιληπτική σου ικανότητα είναι ενδικτική και των πολιτικών σου θέσεων. Με είδες πουθενά να υποστηρίζω οποιουδήποτε τύπου "ενότητα"; Είναι φανερό πως η ερώτηση μου πήγαινε στους οικοδεσπότες.\nΤο "Κνίτης" και τα περί "μαμάς που αφήνει", τα κρατάω σαν τιμητικά, 40 χρονών άνθρωπος...\nΠάντως μία επί της ουσίας απάντηση, δεν έδωσες....\nΤετάρτη, Φεβρουαρίου 01, 2012 12:34:00 π.μ.\nΣυγγνώμη που δε μπορώ να σού απαντήσω σ'αυτά που ρωτάς απόψε.Είναι λίγο αργά για σεντονάκια.\nΑλλά φαντάζομαι θα έχουμε την ευκαιρία να τα πούμε,εν αναμονή του αυριανού άρθρου των left.\nΑν σ'ενδιαφέρει μια πρώτη εικόνα της δικής μου άποψης,θα την βρεις ως σχόλιο,εδώ:\nΤετάρτη, Φεβρουαρίου 01, 2012 12:48:00 π.μ.\nΚότες λιράτες, αφήστε ήσυχο το ΔΣΕ και την παράδοση του κομμουνιστικού κινήματος! Ντροπή ρε ξεφτίλες!\nΚάντε όση κριτική θέλετε στο ΚΚΕ και γω μαζί σας.\nΑλλά τους αγωνιστές που δώσανε το αίμα τους δεν είστε - είμαστε άξιοι ούτε τα ονόματά τους να προφέρουμε.\nΆντε πια! Εξυπναδούλες πάνω στα μνήματα... καραγκιοζάκια!\nΤετάρτη, Φεβρουαρίου 01, 2012 9:43:00 π.μ.\nΤρας, ποια ήταν η "επί της ουσίας" ερώτηση για να δώσει κάποιος μια επί της ουσίας απάντηση...?\nΑυτό το "επι της ουσίας" το πάιζετε πολύ στα δύσκολα, όταν επί της ουσίας συζητηση είναι δύσκολο να γίνει γενικότερα στον αριστερό χώρο, ειδικότερα δε με το ΚΚΕ.\nΚι αυτό γιατί αν η υπόθεση "μας" είναι ο μετασχηματισμός του υπάρχοντος θα οφείλαμε αν μη τι άλλο να έχουμε τα στοιχεία για το μίνιμουμ της κουβέντας. (πως πράγματι αυτή είναι η υπόθεσή "μας")\nΑυτά τα στοιχεία, όπως παρατηρήθηκε και σε άλλες συζητήσεις κι εδώ και αλλού(με άλλα "τρολ")δεν είναι σε θέση να τα διαθέσει το ΚΚΕ για την τελευταία τεσαρακονταετία (όσο πανω κάτω είσαι και είμαι εν ζωή)και τελικά δεν προκύπτουν και αντικειμενικά.\n(πέραν από κάποια "άλλα λόγια ν'αγαπιόμαστε")\nΤο ΚΚΕ, όπως αποδεικνύει η αίτησή του για την υπαγωγή στο 99, είναι "πεταμένα λεφτα" για να μιλήσω και στην γλώσσα σου μαρξιστή μου.\nΚάθε ψήφος αξίζει περίπου 10 ευρώ (από κρατική επιχορήγηση)\nΈχουμε την ακριβότερη ψήφο στην ευρώπη.\nΣκέψου το την επόμενη φορά που θα δώσεις το δεκάρικό σου σε ανίκανους να το διαχειριστούν...\n(αυτό το λέω μπας και σου φανεί "επί της ουσίας")\nΚαι τρόλ "είναι το μάτι σου" που λέγαμε και παιδιά σε κάτι επαναστατες της φακής και μπίζνεσμεν του μπλα μπλα σα και του λόγου σου ...\nΑντε και για να μην μου πικραθείς κι ένα τραγουδακι.Έτσι, για να κυλίσει ένα δάκρυ στο αγωνιστικό σου μάγουλο...\nΤετάρτη, Φεβρουαρίου 01, 2012 10:53:00 π.μ.\nΣτο πρώτο-πρώτο σου σχόλιο, πέφτουμε σε τοίχο σε ορισμένα σημεία. Εκτός αν δεν έχουμε καταλάβει καλά. Βέβαια, αν υπάρχει αυτός ο τοίχος και δεν είναι δικό μας λάθος, είναι η δύσκολη πραγματικότητα εντός τής ταλαίπωρης Αριστεράς που κυρίως τον κτίζει κι όχι εσύ. Αναλυτικότερα:\nΑν αδυνατίσει η επιρροή τών δύο μεγαλύτερων κομματιών τής Αριστεράς, μια ενδεχόμενη συνεργασία κάτω από τις καινούργιες συνθήκες θα είναι προϊόν πολύ περισσότερο μιας κομματικής ανάγκης, παρά προϊόν τής συνειδητοποίησης ότι η συμπόρευση είναι αναγκαία τόσο βραχυπρόθεσμα, όσο και μακροπρόθεσμα. Άρα θα είναι περισσότερο ευκαιριακή. Κι ύστερα, σε μια τέτοια περίπτωση θα αθροίζανε τη ‘‘δυστυχία’’ τους! Για σύγκρινέ το με το τώρα, που είναι και οι δύο στα πάνω τους, πόσο μεγαλύτερες προοπτικές ανοίγονται!\nΒεβαίως και δεν προτείνουμε τη στοίχιση πίσω από τον Αλαβάνο ή τον οποιονδήποτε Αλαβάνο, σωστά το κατάλαβες. Όμως πρέπει κι εμείς, η βάση, να ξεκαθαρίσουμε τι περιμένουμε από τις ηγεσίες, εφ’ όσον δεν συμμεριζόμαστε την άποψη της αναρχίας. Δεν περιμένουμε καθαρό μυαλό; Δεν θέλουμε παρρησία γνώμης, ακόμα και κόντρα στο ρεύμα; Δεν απαιτούμε από αυτούς την ικανότητα να πιάνουν το κύριο της κάθε συγκυρίας και να το βάζουν πρώτο στην ατζέντα; Νομίζουμε πως ναι. Κάτι τέτοια διακρίναμε στην τοποθέτηση του Αλαβάνου που σχολιάζουμε. Και γι’ αυτό την επικροτήσαμε. Αλλοπρόσαλλος; Ίσως, Ο αλλοπρόσαλλος, μεγάλο ελάττωμα, για να τα λέμε όλα, και δεν το βάζουμε στην άκρη. Όμως έβγαλε επιτέλους και κάποιες από τις αρετές του στο ‘‘γήπεδο’’ της πολιτικής. Αυτό είναι μια ένδειξη ότι στη συγκεκριμένη φάση λειτούργησε ‘‘φωτισμένα’’. Γιατί όμως να μας ενοχλεί;\nΤο old parties φανταζόμαστε να το εννοείς περισσότερο ως old attitudes. Ή όχι;\nΑ! Και ψύχραιμα!... Οι χαμηλοί τόνοι έχουν μικρότερη εμβέλεια, αλλά μεγαλύτερη διεισδυτικότητα!... ;-)\nΤετάρτη, Φεβρουαρίου 01, 2012 1:27:00 μ.μ.\nΘα συμφωνήσουμε εν μέρει μαζί σου ότι το αντιμνημονιακό μέτωπο ως αίτημα αυτής αυτής τής στιγμής είναι μια αρχή. Δεν βλέπουμε τίποτε το κακό με την προϋπόθεση ότι ο προσανατολισμός είναι σταθερά προς τα αριστερά και ότι τα κλειδιά δεν θα πέσουν σε χέρια τυχάρπαστων, που προσπαθούν να σώσουν το πολιτικό σαρκίο μπαίνοντας στην αριστερή κολυμβήθρα τού Σιλωάμ.\nΝα έχεις όμως υπ’ όψη σου και το «καμιά θυσία για το ευρώ»…\nΚι ακόμα: μη το παίρνεις το ζήτημα της ηγεσίας κομματικοπατριωτικά. Ο Τσίπρας είναι συνδεδεμένος με τον ΣΥΝ. Ο Αλαβάνος αποσυνδέθηκε από συγκεκριμένα κόμματα. Ο ρόλος του σε ένα ευρύτερο σχηματισμό τής Αριστεράς είναι δεδομένος και δεν μπορεί να γίνει αντικείμενο υποβιβασμού.\nΝα προσυπογράψουμε με χέρια και με πόδια το σχόλιο που ποστάρισε ο Γρηγόρης στις 30 Ιανουαρίου 2012 4:58 μ.μ. Και το οποίο ‘‘τσίμπησε’’ αυτή η αριστερή ‘‘γάτα’’, ο товариш Яков Федотович Павлов… ;-)\nΤετάρτη, Φεβρουαρίου 01, 2012 1:28:00 μ.μ.\nIan Anderson; Τότε είναι που θα χαθούμε στο διάστημα! ;-)\nΤο σχόλιό σου μας βρίσκει σύμφωνους. Commonplace but true. ;-)\nΜα τώρα… Πώς το πας; Μια φορά λάθος, πάντα λάθος; Μπας και είσαι ‘‘σταλινικός’’ κατά βάθος; ;-)\nΦίλοι tabularasa, Αστέρω, Τυπογράφε,\nΓιατί δεν κάνετε υπομονή μέχρι το επόμενο ποστ; Εκεί θα μπορείτε να ‘‘πυροβολήσετε’’ ελεύθερα. Αλλά, να θυμάστε: ο τρώσας και τρώσεται! ;-) Και, νομίζουμε, πως εκτός από μπηχτές πρέπει να κατατίθενται και κάπως πιο ουσιαστικά επιχειρήματα. Γνώμη μας κι αν θέλετε κρατήστε την για το επόμενο ποστ.\nΤετάρτη, Φεβρουαρίου 01, 2012 1:29:00 μ.μ.\nΧωρίς να θέλουμε να κάνουμε καμία σύγκριση (για όνομα!), θα θέλαμε να σου θυμίσουμε ότι κι ο Λένιν, διασπαστής ήταν σε συγκεκριμένες καταστάσεις. Μπορεί, εμείς ας πούμε, να είμαστε στρατιώτες-υπόδειγμα και να προτιμήσουμε να μας γδάρουν ζωντανούς παρά να γίνουμε διασπαστές. Καλό, αλλά άμα κατά τα άλλα λέμε μαλακίες και η πολιτική μας σκέψη είναι τύπου άι κιού ραδικιού, δεν φτάνει!\nΣτο ερώτημα που μας βάζεις:\nΜη ψάχνεις μόνο ποιοι είναι οι εχθροί σου. Να ψάχνεις και ποιοι είναι οι φίλοι σου! :-)\nΤετάρτη, Φεβρουαρίου 01, 2012 1:30:00 μ.μ.\nΓράφουμε στο περιθώριο δεξιά ότι το ποστ περί Τυποεκδοτικής θα ανοίξει το ‘‘χορό’’ τού Φεβρουαρίου. Εννοούμε ότι θα είναι η πρώτη ανάρτηση του μήνα. Όχι (υποχρεωτικά) ότι θα ανέβει την 1η Φεβρουαρίου.\nΤετάρτη, Φεβρουαρίου 01, 2012 1:31:00 μ.μ.\nΑν και έχω καλυφτεί σε μεγάλο βαθμό και εγώ από τα σχόλια του Γρηγόρη, δυο κουβέντες σε σχέση με το πρώτο μου σχόλιο και την απάντησή σας.\nΔεν διαφωνώ, ούτε με την διαπίστωση για οξυδέρκεια του Αλαβάνου, ούτε για αυτά που λέει (και επισημαίνετε). Όμως για μένα δεν είναι εκεί το ζήτημα. Εδώ λοιπόν κολλάει και το no old parties και το σχόλιο για τα ποσοστά: οι δεδομένοι σχηματισμοί της αριστεράς που είναι στην ουσία πλήρως ελεγχόμενοι από ομαδούλες προσώπων -όσο καλά, αγνά, κλπ κλπ και να είναι τα πρόσωπα αυτά- και ειδικά τώρα που βλέπουν τα ποσοστά τους να εκτοξεύονται δεν πρόκειται να αλλάξουν ρότα που να αναστηθεί ο Λένιν, ο Τρότσκυ, η Ρόζα και όποιος άλλος θέλετε και να τους κουνήσουν το δάχτυλο. Μπορεί να ρίχνουν πότε πότε νερό στο κρασί της σεχταριστικής - οπορτουνιστικής τακτικής τους, λόγω της πίεσης της βάσης, αλλά τη μεγάλη στροφή δεν θα την κάνουν. ΔΕΝ ΘΕΛΟΥΝ, ΔΕΝ ΜΠΟΡΟΥΝ! Τέρμα πια στις αυταπάτες ή με την επανάσταση ή αντιπολίτευση με γραβάτες! Πως αλλιώς να το πω βρε συντρόφια;\nΓια τους παραπάνω λοιπόν λόγους, νομίζω ότι από το παλιό (κόμμα), πρέπει να γεννηθεί το καινούριο (κόμμα) με πρωταρχική προϋπόθεση τη ΔΗΜΟΚΡΑΤΙΑ στο εσωτερικό του.\nΌσο για την ψυχραιμία που συνιστάτε, το μόνο που έχω να πω είναι ότι οι κομμουνιστές που έδωσαν τη ζωή τους για τα ιδανικά τους δεν είναι ιδιοκτησία κανενός κόμματος και άρα λοιδορώντας τους έμμεσα ή άμεσα δεν θίγουμε το ΚΚΕ ή όποιον άλλον. Μόνο στη μνήμη τους ασελγούμε και τίποτα περισσότερο.\nελπίζοντας να έγινα περισσότερο κατανοητός,\nΤετάρτη, Φεβρουαρίου 01, 2012 7:38:00 μ.μ.\nΣυμφωνούμε με το πνεύμα τού σχολίου σου. Και απομονώνουμε ένα γράμμα σου για να διευκρινίσουμε κι εμείς πώς βλέπουμε τα πράγματα στο συγκεκριμένο σημείο. Γράφεις:\nΑκριβώς. Από το παλιό να γεννηθεί το καινούργιο. Γι' αυτό, πιστεύουμε ότι η επαφή όλων εκείνων που δεν σηκώνουν κάποια κομματική σημαία με τις βάσεις των αριστερών κομμάτων ή ιδεολογικών ρευμάτων πρέπει να διευρυνθεί. Δεν ξέρω τι θα κάνουμε, αλλά πρέπει να βρούμε τους τρόπους να ακούσουν τη φωνή μας. Εκείνοι μπορούν να δώσουν τις λύσεις, όχι εμείς.\nΚι επειδή εμπιστευόμαστε το λαό, πιστεύουμε ότι, αν μιλήσουμε με ειλικρίνεια, εντιμότητα και παρρησία, θα την ακούσουν τη φωνή μας. (Εδώ εντασσόταν και η προτροπή μας -και όχι "οδηγία"- για πιο χαμηλούς τόνους.)\nΤετάρτη, Φεβρουαρίου 01, 2012 7:53:00 μ.μ.\nΑν δεν κάνω λάθος ολη η συζήτηση που προηγήθηκε (με ευλογους προβληματισμους σε ο,τι αφορά και τη θεωρία και την πράξη για μια ενότητα της ελληνικης Αριστεράς),οπως αλλωστε\nκαι το πνεύμα του ποστ τείνει στην προσπάθεια ολων να γίνει αυτή η ενότητα για ενα συγκεκριμένη αποτέλεσμα. Αυτό το να δημιουργηθουν τελικά οι προυποθέσεις για την ασκηση της εξουσίας στον τόπο, υστερα βέβαια απο εκλογές, οπως ορίζει το νυν ισχύον πολιτικό σύστημα.\nΤο ερώτημα που γεννάται σε ενα τρίτο παρατηρητή ειναι οτι,\nαπο τις τοποθετήσεις που υπερισχύουν (τουλάχιστον στην παρουσα συζήτηση), δεν αμφισβητείται ο δημοκρατικός χαρακτήρας του νέου αυτου αριστερου σχήματος. (βλ. Γρηγόρης) και ηδη συζητουνται οι οποιες αντιδρασεις της ευρωζώνης στους διακηρυσσόμενους στοχους (π.χ. εθνικοποίηση τραπεζών, αρνηση η διαγραφή δημόσιου χρέους κ.α.), ανεξάρτητα αν ολοι οι συνενωμένοι πολιτικοι φορείς συμφωνουν κατ' αρχήν, που πως να το κάνουμε ειναι και ουσιώδες. Τα επιχειρήματα ασε να δουμε πρώτα, μη τα θέλουμε ολα απο την αρχή κ.λπ. ειναι κάπως "ξεκρέμαστα".\nΑφήνεται λοιπόν να εννοηθει οτι δεν πρόκειται για "επανάσταση" αλλά μια εντός των δημοκρατικών πλαισίων ανάληψη της εξουσίας.\nΔυνατό και θεμιτό αποτέλεσμα. Ομως\nμετά την αναληψη της εξουσίας (ως αποτέλεσμα οπως ειπαμε των εκλογών) ποια προβλέπεται πλέον η λειτουργία του πολιτεύματος.\nΘα εξακολουθήσει να ειναι μια αντιπροσωπευτικη κοινοβουλευτική δημοκρατία με κόμματα και βουλή η θα εξελιχθεί σε ενα ιδιότυπο μονοκομματικό κράτος, που δείχνει να ειναι αναπόφευκτο ,σύμφωνα με τις ριζικές επαναστατικές διακηρύξεις αυτής της ενωμένης μεγάλης Αριστεράς;\nΕιναι φυσικά πολύ δύσκολο να προσδιοριστει ποιά θα ειναι η εξέλιξη γιατί επίσης δύσκολο ειναι να προσδιοριστει τι θα γίνουν οι υπόλοιπες πολιτικές δυνάμεις που δεν εντασσονται σ' αυτό το πλαίσιο.\nΒέβαια σε μια δημοκρατία μπορουν να ειναι αντιπολίτευση, ομως\nφαινεται να ειναι μια τέτοια εξέλιξη , προς το παρόν, πραγματοποιήσιμη, λαμβάνοντας υποψη τη σημερινή ελληνική,που ως επι το πλείστον,ειναι μια συντηρητική κοινωνία;\nΠλην των διαφορών ,των εντός της Αριστεράς, υπάρχουν και οι πραγματικές συνθήκες δηλαδή ποιά ειναι η συνολική εικόνα μιας κοινωνίας.\nΑς μην πουμε το γνωστό "μεταρρύθμιση η επανάσταση" επειδή αλλες εκεινες οι συνθήκες και αλλες οι τωρινές.\nυγ. Ειναι δύσκολο να καταλάβει κανείς αν εντος αυτής της ενωμένης Αριστεράς υπολογίζονται και οι δυνάμεις του ΚΚΕ.\nΤετάρτη, Φεβρουαρίου 01, 2012 8:28:00 μ.μ.\nΟταν εγραφα το τελευταιο σχόλιο μου δεν ειχα δει τα δύο τελευταια σχόλια του ΜαρκομΞ και Λεφτ.\nΟ ΜάρκομΞ ειναι σαφής.\nΤετάρτη, Φεβρουαρίου 01, 2012 8:35:00 μ.μ.\nΒάζεις κι εσύ ρε παιδί μου κάτι ζητήματα, μα κάτι ζητήματα!...\nΕμάς, χοντρικά, η σκέψη μας είναι η εξής:\nΚατ’ αρχήν, αντιμετωπίζουμε ως χώρα (κράτος-έθνος, κοινωνικός σχηματισμός, πες το όπως θέλεις) ένα άμεσο, αμεσότατο πρόβλημα. Συνεχίζεται και βαθαίνει η υποβάθμιση των όρων ζωής μέχρι σημείου φτώχιας, φτώχιας πραγματικής, με όλη τη σημασία τής λέξης, όχι με το συνηθισμένο συνθηματολογικό περιεχόμενο της Αριστεράς.\nΤο ερώτημα «τι κάνουμε ως Αριστερά;» προκύπτει αυτομάτως. Εμείς λοιπόν λέμε ότι οφείλει να δώσει απάντηση. Και η μόνη απάντηση τώρα, γιατί τώρα παίζεται το ελληνικό δράμα, είναι η σύμπηξη ενός μετώπου παναριστερού κατ’ αρχήν, και παλλαϊκού κατά δεύτερον. (Να σημειώσουμε εδώ ότι σε αυτό το παναριστερό μέτωπο οι θέσεις τής ΔΗΜΑΡ, οι πρακτικές τών στελεχών της και, γενικότερα, η εγκατάλειψη από αυτήν κάθε αριστερής ριζοσπαστικής επιδίωξης δείχνουν ότι δεν υπάρχει θέση με το όνομά της στην πλάτη τής καρέκλας. Δεν ισχύει όμως το ίδιο για ανθρώπους που την ακολουθούν ή τη γλυκοκοιτάζουν, τρέφοντας αυταπάτες. Αυτοί πρέπει να κερδηθούν.)\nΑπό εκεί και πέρα, άντε και φτιάχτηκε το μέτωπο αυτό, τι θα γίνει; Το πρώτο είναι να κερδίσει την εμπιστοσύνη ενός μεγάλου κομματιού του ελληνικού λαού. Και για να κερδίσει την εμπιστοσύνη του, πρέπει κατ’ αρχήν να του μιλήσει με ειλικρίνεια και εντιμότητα: Εύκολοι δρόμοι δεν υπάρχουν.\nΈπειτα, πρέπει να τον πείσει ότι μπορεί να ηγηθεί, ότι έχει το σχέδιο και τη θέληση να τον βγάλει από το πηγάδι, να του δώσει μια προοπτική.\nΆντε και τον έπεισε. Παρακάτω; Νομίζουμε, χωρίς να αποκλείουμε τίποτε, ότι στον δρόμο προς την εξουσία πρέπει να υπάρξει στάση «εκλογές».\nΆντε και τις κέρδισε; Παρακάτω; Δεν έχουμε την παραμικρή ιδέα! Είναι τόσο περίπλοκα τα πράγματα και είναι τόσοι οι παράγοντες που εμπλέκονται που δεν μπορεί, κατά τη γνώμη μας, να γίνει κάποια πρόβλεψη. Και εν πάση περιπτώσει, εμείς δεν μπορούμε.\nΜε το παραπάνω δεν εννοούμε αυτό που θίγεις περί αντιπροσωπευτικής δημοκρατίας, κ.λπ. Εννοούμε ότι δεν ξέρουμε τι τροπή θα πάρουν τα πράγματα, ποιες θα είναι οι αντιδράσεις τών ξένων ‘‘παραγόντων’’, υπερατλαντικών και ευρωπαϊκών, τι δυναμικές θα δημιουργήσει ένα τέτοιο ελληνικό παράδειγμα σε άλλες ευρωπαϊκές χώρες και τα παρόμοια.\nΤέλος, για την αντιπροσωπευτική δημοκρατία. Η Αριστερά, γενικά, δεν έχει εγκαταλείψει την αντιπροσωπευτικότητα. Μπορεί να τη βλέπει ενισχυμένη με αμεσοδημοκρατικά χαρακτηριστικά, αλλά δεν την έχει εγκαταλείψει ως συγκροτητική αρχή για την κοινωνία. Από εκεί και πέρα, για το ζήτημα του πολυκομματισμού υπάρχουν ένα σωρό απόψεις και προσεγγίσεις. Πάντως δεν είναι λυμένο, για να τα λέμε όλα.\nΑν θέλεις τη δική μας άποψη, να σου πούμε το εξής γενικό:\nΚοινωνίες στις οποίες θεσμικά απαγορεύεται ο ανταγωνισμός και η σύγκρουση έχουν ημερομηνία λήξης.\nΌσο σε φωτίσαμε (ή σε σκοτεινιάσαμε παραπάνω), σε φωτίσαμε. Άλλο δεν έχει! Μέχρι εδώ φτάνουν τα κυβικά μας! ;-)\nΥΓ Δεν θέλουμε να ερμηνεύσουμε τον Μάρκομ Ξ για λογαριασμό του, μόνο αυτός είναι αρμόδιος, αλλά να πούμε το εξής: Έχουμε την εντύπωση πως όταν μιλάει για «επανάσταση» έχει στο μυαλό του μάλλον μια διαδικασία με ρήξεις και ανατροπές, παρά μια στιγμή.\nΤετάρτη, Φεβρουαρίου 01, 2012 9:30:00 μ.μ.\nΥΓ2: Κατά τη δική μας άποψη, παναριστερό μέτωπο χωρίς Κομμουνιστικό Κόμμα, και μάλιστα σε μια χώρα όπου αυτό είναι ισχυρό, είναι μπύρα χωρίς αλκοόλ!\nΤετάρτη, Φεβρουαρίου 01, 2012 9:33:00 μ.μ.\nΣ/φοι, φίλοι και συνοδοιπόροι\n1ον, επιβεβαιώνω την ερμηνεία των λέφτηδων για το πως εννοώ την επανάσταση\n2ον, όλοι μπορούμε, όλοι έχουμε δικαίωμα να προτείνουμε τι θα γίνει την επόμενη μέρα. Όσο δεν το πιστεύουμε αυτό και περιμένουμε τον Λένιν της γενιάς μας είμαστε καταδικασμένοι. Αντίθετα, όσο προσπαθούμε από το μετερίζι μας να βάζουμε λιθαράκια, τόσο πιθανότερο είναι να υπάρξει και Λένιν και Ρόζα και Τσε και όποιος άλλος θέλετε (για Μαρξ δεν είμαι και τόσο σίγουρος, too great to surpass, αλλά ποτέ δεν ξέρεις :-)).\n3ον, το σχετικό με τον τίτλο του ποστ τραγουδάκι για να χαλαρώσουμε λίγο\nalles zusammen, fur die Revolution!\nΜάρκομ Ξ ιντερνάσιοναλ\nΤετάρτη, Φεβρουαρίου 01, 2012 11:38:00 μ.μ.\nΣυγγνώμη για την κατάχρηση του χώρου, αλλά μετά τους jethro tull χρειάζονται και λίγοι lynyrd skynyrd με τον ύμνο...\nΜάρκομ Ξ, ο ροκάς\nΤετάρτη, Φεβρουαρίου 01, 2012 11:45:00 μ.μ.\nΧαιρετούμε κ α ι τον ιντερνάσιοναλ κ α ι τον ροκά Μάρκομ Ξ!\nΤετάρτη, Φεβρουαρίου 01, 2012 11:56:00 μ.μ.\nαν ακόμα κι εσείς δεν έχετε ξεκαθαρίσει αν θα υπάρχει πολυκομματισμός στον σοσιαλισμό μάλλον δεν πάμε και πολύ καλά. Πλήρεις πολιτικές ελευθερίες θα υπάρχουν; Θα μπορεί κανείς πχ να είναι αντισοσιαλιστής και αντικομμουνιστής αν τηρεί τους νόμους, όπως σήμερα μπορείς να είσαι αντικαπιταλιστής; Να λέει γαμώ τον ΔΣΕ; Φοβάμαι ότι αν ο μελλοντικός σοσιαλισμός δεν θα μπορεί να τα παραχωρεί αυτά ενώ ο σημερινός καπιταλισμός μπορεί, θα δείχνει σημάδια μεγάλης αδυναμίας και αστάθειας, καθώς κι εκφυλισμού.\nΠέμπτη, Φεβρουαρίου 02, 2012 4:13:00 π.μ.\nΕπειδή απευθύνεσαι σε μας εδώ πέρα γενικά σου υπενθυμίζω τι γράφουν οι λέφτηδες -και εκφράζει και εμένα- για το θέμα της πολυφωνίας.\n"Αν θέλεις τη δική μας άποψη, να σου πούμε το εξής γενικό:\nΚοινωνίες στις οποίες θεσμικά απαγορεύεται ο ανταγωνισμός και η σύγκρουση έχουν ημερομηνία λήξης."\nκαι επιτέλους ας πάψει αυτή η καραμέλα περί απαγόρευσης κομμάτων. Ούτε ο θεωρητικός, ούτε ο επαναστατικός μαρξισμός μιλάει για απαγόρευση κομμάτων και πολυφωνίας. Τώρα, τι κάνανε εκεί τότε (από κάποιο σημείο και έπειτα, μην το ξεχνάμε) είναι άλλο θέμα. Ή μάλλον είναι σφάλμα από το οποίο πρέπει να διδαχτούμε.\nΠέμπτη, Φεβρουαρίου 02, 2012 9:06:00 π.μ.\nΑριστερά Φιλαράκια (tutti)\nΣωστότατα ο ΜαρκομΞ λέει:\n"Τώρα, τι κάνανε εκεί τότε (από κάποιο σημείο και έπειτα, μην το ξεχνάμε) είναι άλλο θέμα. Ή μάλλον είναι σφάλμα από το οποίο πρέπει να διδαχτούμε."\nυγ.και εν πάση περιπτώσει πως θα γίνει για να ανοίγουν τα λινκς εδώ, αφου δεν γίνονται μπλέ;;;\nκαι εχει δώσει κάποιες ροκιές ο ΜαρκομΞ που σίγουρα εχουν ενδιαφέρον. (-;\nΠέμπτη, Φεβρουαρίου 02, 2012 11:28:00 π.μ.\nΘα ομιλησω ως περιστασιακος ψηφοφορος της αριστερας ή μαλλον της κοινοβουλευτικης αριστερας και ως αδαης περι των πολτικων μεσος πολίτης που εχει ομως δικαιωμα ψηφου και κοινη λογικη.\nΟσο η αριστερα ειναι εγλωβισμενη σε ενα συμπλεγμα ιδεολογικης και ιδεοληπτικης ωραιοπαθειας, οαο κοιταζεται στο καθρεφτη και τον ρωτα ποια ειναι η πιο ομορφη εδω μεσα και ο καθρεφτης απαντα η Χιονατη και αρχιζει η αλληλοεξοντωση τοτε ο κοσμος θα στρεφεται στους επτα νανους αλλων ιδεολογικων χωρων και της αποχης.\nΗ αριστερα πασχει από το συνδρομο της προτεσταντικης σεχτας και της παλαιοημερολογιτικης παραφυαδας.\nΑναγαγει το γραμμα του νομου σε μειζον και σκοτωνει το πνευμα, ανατρεχει σε εδαφια και κανονες για να αποδειξει οτι ο άλλος ειναι αιρετικος -με αποτελεσμα τα σχισματα.\nΔιαμορφωνει ενα στερεοτυπο ψηφοφορου ακομα και σε επίπεδο dress code και συχνα κατηγοριοποιεί τον πολιτη συμφωνα με αυτό. Ο σαλος που δημιουργησε στις διασημες ιντερνετικές αθεούσες η εκκλησιαστικη κηδεια του Αγγελοπουλου ειναι ενα χαρακτηριστικο παραδειγμα. Αν δεν σκοτωνοταν από μονος του θα τον δολοφονουσαν οι ίδιοι.\nΕτερον παραδειγμα η φραξιες που δημιουργηθηκαν στο Συνταγμα των Αγανακτισμενων και ο τροπος που με περισση αλλαζονεια πετιοταν στον κάλαθο ανακυκλωσης όποιος ανθρωπακος τολμουσε να πει μιση κουβεντα από τις λεξεις ταμπού.\nΤελος δε, γινεται και μια συγχυση μεταξύ αντιστασης και αντιδρασης. Δηλαδη αριστερες κοτες και κοκορες να τρεχουν χωρις κεφαλι εχω γνωρισει ουκ ολίγες. Στις ταξεις της Αριστερας - όπως και στις Χρυσης Αυγης - βρισκουν καταφυγιο όλα τα αντιδραστικα παιδακια που επιμενουν οτι ο γαΙδαρος πετάει και η γη ειναι επίπεδη μονο και μονο ως αντιδραση στην πραγματικοτητα. Και οταν ενα αφελες παιδακι ειναι διατεθειμενο να τρεχει σαν κοτοπουλο χωρις κεφαλι όπου το στείλει ο Κοτόπουλα Μιμικος, γεμιζει την Αθηνα με ανυπογραφες αφίσες που περνουν μεχρι και την Νεοταξικη ατζεντα ως Αριστερη. Π.χ. Νατοικες επεμβασεις στη Γιουγκοσλαυια, και έτερα νεοφιλελευθερα.\nΟ κος Αλαβανος ειναι η κατ' εξοχην προσωπικοτητα που στιγματισε την εκτος ΚΚΕ Αριστερα (πριν εμφανιστεί ο Κουβελης, ο Καμινης και ο Ψαριανος - καθότι το χειριστο ειναι ο εχθρος του χειρότερου)και την απεκλεισε μεταξυ των επιλογων του μεσου λαϊκου ψηφοφορου ο οποίος σημερα ποδοπατειται και συνθλιβεται από τον σοσιαλκαπιταλισμο επειδή δεν αντεχε να βλεπει τα φλερτ του Αλαβανου με τα νεοταξικα ξερασματα του τυπου Ντανιελ Κον-Μπεντι ο οποίος ουτε λιγο ουτε πολύ χερι-χερι με τον Καρασημιτη προ ημερων αφησε να εννοηθει οτι καλως περνανε οι Έλληνες αυτα που περνανε γιατι δεν πήραν το μερος του UCK και δεν ζητωκραυγαζαν όταν το Τεταρτο Ραϊχ εριχνε βομβες στο Βελιγραδι.\nΑυτα ειναι τραυματα που βαρυνουν την αριστερα και μενουν στον ψηφοφορο. Δηλαδη εχω ξεπερασει προ πολλου το γεγονος οτι το 43 ο παππους μου κοντεψε να εκτελεστει αδικως από τον ΕΑΜ όταν ενας αντίδικός του αριστεροχαφιες πήγε και τον κατεδωσε ως δηθεν φασιστα για να τον βγαλει από τη μεση, και ευτυχως την παραμονη της εκτελεσης δυο άλλοι ΕΑΜιτες που τον αναγνωρισαν και ηξεραν φυσικα οτι δεν ειναι φασιστας τον ελευθερωσαν. Αλλα το μακελειο της Γιουγκοσλαυιας δεν μπορω και δεν θελω να το συγχωρησω στους Αλαβανοκουβεληδες ποτέ. Ίσως γιατι το έζησα εγω και μαλιστα από κοντα.\nΠέμπτη, Φεβρουαρίου 02, 2012 8:38:00 μ.μ.\nΘεοπρόβλητε, είναι πέρα για πέρα εκτός πραγματικότητας αυτά που καταλογίζεις στον κ. Αλαβάνο (περί συγχρωτισμού του με τον Κον-Μπετίτ κλπ). Και το λέω εγώ που το προηγούμενο ποστ μου ήταν εξαιρετικά αρνητικό για τον κ. Αλαβάνο. Καλό όμως είναι η κριτική να γίνεται επί πραγματικών δεδομένων και όχι επί μιας πραγματικότητας που κατασκευάζουμε εμείς στο μυαλό μας (για να της "επιτεθουμε" μετά, και να την "κατατροπώσουμε").\nΠέμπτη, Φεβρουαρίου 02, 2012 11:23:00 μ.μ.\nΜακρυα απο εμενα σκοπιμοτητες ή δυσφημιστικες εκστρατειες. Παει και καιρος που ο Αλαβανος εχει αποσυρθει από την πρωτη γραμμη των ΜΜΕ ή τον εχουν έχουν αποσυρει.\nΑλλα εχω την αίσθηση ότι για καποιο διαστημα έπαιζε το ρολο που παιζοει σημερα π.χ. ο Ψαριανός και ο Κουβελης ή έστω ΚΑΙ αυτον.\nΗ αναφορα μου στον Κον-Μπετιτ (ή τον Γιοσκα Φισερ) εγινε γιατι θυμαμαι οτι όταν εκεινοι περιεφεραν τη τραγική τους υπόσταση στα Ευρωπαϊκα ΜΜΕ για να δαιμονοποιήσουν τους Σερβους κατα τις επιταγες της Ωλμπραιτ και να δικαιωσουν ηθικα την καταστροφή της Γιουγκοσλαυίας με την βοήθεια ναζιστων, εθνικιστων, μουτζαχενίν, φονταμενταλιστών, παρακρατικών, προβοκατόρων, μαφιόζων και των Αμερικανογερμανικών στρατευματων και μονοι οι Ελληνες εκαναν τεραστιες διαμαρτυριες στο Συνταγμα και οι Ελληνες δημσιογραφοι παρουσιαζαν δεδομενα τα οποία τα Διεθνη μεσα κουκουλωναν, θυμαμαι τον Αλαβανο να προσπαθει να διαφοροποιηθεί από την υπόλοιπη γραμμη της Ελληνικης κοινης γνωμης. Πραγμα που ο Κον-Μπετιτ μας το φυλαγε και μας το πεταξε προχθες οταν αφησε να εννοηθεί πως η μη εναρμονισμενη σταση μας με τη Νεα Ταξη επαιξε και αυτη ρόλο στην "τιμωρία" μας από τα Μεγαλα αφεντικά.\nΣάββατο, Φεβρουαρίου 04, 2012 4:36:00 μ.μ.\nO Πανταγιας ο Μπιστης και ο Σημιτης ειναι το τελευταιο σταδιο της Ανανεωτικης αριστερας και εσεις επαναστατες του καφενειου οπως λεει(μεσω μακη) Ο μεγαλος πασχος\nΚυριακή, Φεβρουαρίου 05, 2012 1:25:00 μ.μ.\nΦίλε Αμπελοφιλόσοφε καλώς ήρθες.\nΤην απάντηση-κλειδί στο ερώτημά σου την είχαμε ήδη δώσει. Κι ο Μάρκομ Ξ, που δεν του ξεφεύγουν κάτι τέτοια, στην επισήμανε.\nΤι χρείαν άλλων μαρτύρων έχουμε; ;-)\nΔευτέρα, Φεβρουαρίου 06, 2012 2:18:00 μ.μ.\nΜα πόσες φορές σού έχουμε πει ότι το ζήτημα με τα λίνκια είναι τεχνική αδυναμία τού Blogger σε σύγκριση με την Πόρσε, η οποία λύνεται αλλά με τρόπο που εκτιμούμε ότι είναι κάπως περίπλοκος για σένα και δεν αξίζει τον κόπο;;;\nΠερίεργοι που είσαστε εσείς που μεγαλώσατε με Γκράμσι και Μεγάλη Σοβιετική Εγκυκλοπαίδεια στην πατρική βιβλιοθήκη... ;-)\nΔευτέρα, Φεβρουαρίου 06, 2012 2:22:00 μ.μ.\nΌπως σου εξήγησε ο ανανεωτικός κομμουνιστής, η εντύπωσή σου για τον Αλαβάνο είναι απολύτως λανθασμένη. Στα όσα λέει με τα οποία συμφωνούμε, να προσθέσουμε το εξής: κάποια φεγγάρια, κι όχι πολύ παλιά, ο Αλαβάνος είχε κατηγορηθεί για "αριστεροπατριωτισμό"!\nΔευτέρα, Φεβρουαρίου 06, 2012 2:24:00 μ.μ.\nΦίλε Ανώνυμε (5 Φεβρουαρίου 2012 1:25 μ.μ.),\nΜα υπάρχει μεγαλύτερη ξεφτίλα για έναν υποτιθέμενο αριστερό να απαντάει μέσω τού ...Πάσχου; Βέβαια, μιλάμε για τον ...Μάκη!\nΘα μας πεις (ίσως): Μα είναι μέλος τής Κεντρικής Επιτροπής τής ΔΗΜΑΡ! Και μάλιστα με ένα σωρό επαναστατικά μπανεράκια στο μπλογκ του!\nΘα σου πούμε: Τον έχεις ακούσει ποτέ στον sport-fm; Ε, άκου τον πρώτα και μετά έλα να τα πούμε! ;-) Μιλάμε για "διαμάντι"! Άμα τον είχαμε στον εμφύλιο, θα κερδίζαμε! ;-)\nΔευτέρα, Φεβρουαρίου 06, 2012 2:30:00 μ.μ.\nΟ EOΣ παντως που ειναι προσκυμενοι στον Αλαβανο και το παιζουν υπερδημοκρατες σβηνουν στο φτερο σχολια που δεν τους αρεσουν εμενα αυτο κατι μου λεει.......Σημερα δεν τους ειδα να κανουν καμια προσπαθεια να καταλαβουν την βουλη που δεν την περιφρουρουσε το ΠΑΜΕ!Ασε που μαλλον δεν διαδηλωνουν με βροχη οι υπερεπαναστατες!Μονο το ΚΚΕ ειδα να διαδηλωνει σημερα και πολυ μαζικα και αυτο κατι μου λεει...........\nΔευτέρα, Φεβρουαρίου 06, 2012 10:25:00 μ.μ.\nΠρώτα δυο λόγια για το θέμα του ποστ.\nΟταν μια οικονομική μονάδα λειτουργεί μέσα σε ενα συγκεκριμένο οικονομικό σύστημα, δεν μπορεί να λειτουργει σύμφωνα με την οποιαδήποτε ιδεολογίας της αλλά,\nσύμφωνα με τους κανόνες του συστήματος.Δεν γίνεται αλλιώς.\nΓιατί αν θελήσει να λειτουργήσει "αλλιως" (ας πουμε σαν να πρόκειται για μια αλλη οικονομία και οχι του καπιταλιστικου συστήματος), τότε\nδεν θα πρέπει να θεωρηθεί ως ιδιωτική επιχείρηση αλλά ως μια ιδιότυπη "φιλανθρωπική οργάνωση"\nυγ. Εχετε μπλέξει τις βιβλιοθήκες. Ολες οι σοβιετικής προέλευσης εκδόσεις της βιβλιοθήκης, Ιστορικά, Λένιν, εγκυκλοπαίδειες αλλά και το κομουνιστικό μανιφέστο κά. δεν ειναι του πατρός μου αλλά του ανδρός μου δηλαδή του συζύγου μου.\nΤά αλλα, οσα εχω ηδη αναφέρει κατά καιρούς αριστερά εντυπα, ειναι του "εαυτου" μου.\n(κάνοντας μια παράφραση του σλόγκαν του γυναικείου κινήματος κάποτε ,που διαδήλωναν στους δρόμους με το σύνθημα "δεν ειμαι του πατρός μου δεν ειμαι του ανδρός μου θέλω να ειμαι ο εαυτός μου". Μάλιστα.\nΑυτές οι γυναίκες τότε, ηταν οι πολιτικοποιημένες φεμινίστριες που δεν ειχαν καμιά σχέση με τα "καψίματα των σουτιέν"....,\nυγ. Τώρα αυτό το τεχνολογικό πρόβλημα, που θεωρειτε οτι ειναι υπεράνω των δυνατοτήτων μου, πως το προδικάζετε;\nΠέστε μου τη μέθοδο και θα δουμε αν σκαμπάzω η οχι τεχνολογικά. (-;\nΤρίτη, Φεβρουαρίου 07, 2012 3:43:00 μ.μ.\nΤρίτη, Φεβρουαρίου 07, 2012 3:44:00 μ.μ.\nΕγινε κάποιο λάθος. Θέλοντας να σας απαντήσω στο σχόλιο σας, Αριστερά Φιλαράκια, εγραψα για το θέμα του ποστ, αλλά αναφερόμενη στο αλλο για την ¨"ΤΥΠΟΕΚΔΟΤΙΚΗ".\nΑν γίνεται κάντε τη διόρθωση με τη μεταφορά του σχολιου.\nΤρίτη, Φεβρουαρίου 07, 2012 5:04:00 μ.μ.\nE, βέβαια γράφτηκε δυο φορές το σχόλιο μου επειδή\nμου ζητήθηκε η.....επαλήθευση τρείς φορές.\nΔεν φταιω εγώ.\nΤρίτη, Φεβρουαρίου 07, 2012 5:08:00 μ.μ.\nΘα γίνουν όλα όπως τα θέλεις, δεν σου χαλάμε χατίρι. Αλλά μια μπηχτή θα τη ρίξουμε, δεν μπορούμε να αντισταθούμε:\nΤέτοιο ανεπτυγμένο αίσθημα αυτοκριτικής ούτε στα χρόνια τού Ιωσήφ δεν είχε υπάρξει! ;-)\nΤρίτη, Φεβρουαρίου 07, 2012 5:33:00 μ.μ.\nΔηλαδή, κανονικά θα επρεπε να αναρτηθει τρείς φορές μιας και τρείς φορές το εστειλα σύμφωνα με τις υποδείξεις και\nμετά μου μιλάτε για αυτοκριτικη. Το δίκιο μου να μην το υπερασπιστώ;\nΦυσικά ο Ιωσήφ και η εποχή του δεν ειχαν κανένα δίκιο να υπερασπισθουν παρά μόνο τη μονολιθικότητά τους, ολη δική τους. (-;\nυγ. Εν πάση περιπτώσει ελέγξτε την τεχνικη γιατί και τό αλλο σύντομο σχόλιο μου αναρτήθηκε δυο φορές επειδή μου ζήτησαν δυο φορές επαλήθευση. Τωρα ομως αν ξαναγίνει το ιδο βιολί θα θεωρήσω οτι με κοροιδευουν. Μάλιστα.\nΤρίτη, Φεβρουαρίου 07, 2012 9:28:00 μ.μ.\nΑλέκος Αλαβάνος: Too old for rock n’ roll politics...\nΕν μικρή Ελληνική μητροπόλει 2012 μ.Χ.\nΈνας θάνατος – τρεις αθάνατες σκηνές\nΈνα αυτοαναφορικό(;) post\nΟ Λένιν, δύο γαϊδούρια με το άχυρό τους κι ένα τσο...\n«Πόλεμος στον πόλεμο των αφεντικών!»; Μέσα! Με τι;...\nΤώρα που βρήκαμε απεργία, να θάψουμε πέντ’ έξι; (κ...\nΜάθανε πως ιντερνετιζόμαστε, πλακώσανε κι οι Πειρα...\nΤο Καπνισμένο Τσουκάλι, ο Κωνσταντίνος Τσουκαλάς κ...


Δεν μπορούν να σταματήσουν τις «ασπρόμαυρες» - Forza Online News\nΔεν μπορούν να σταματήσουν τις «ασπρόμαυρες»\nΡεπορτάζ 14 Νοεμβρίου 2021\tαπο Μάνος Τσαλγατίδης\nΤο 6Χ6 έκαναν οι «Ισόβιες Πρωταθλήτριες», επικρατώντας της ΓΠΟ Ιωαννίνων με 6-0, στο πλαίσιο της 6ης αγωνιστικής της Women’s Football League.\nΟ ΠΑΟΚ παρατάχθηκε στο γήπεδο με αρχική σύνθεση τις: Χατζηχαριστού, Σμίλκοβιτς, Στράντζαλη, Μήτκου, Γιαννακά, Χαλατσογιάννη, Βαρδαλή, Καλέση, Ζώτου, Δοϊρανλή και Ακίντα.\nΟ ΠΑΟΚ μπήκε καλά στο γήπεδο, επιβάλλοντας τον ρυθμό του, με τις «ασπρόμαυρες» να έχουν δοκάρι στο 17ο λεπτό μετά από σουτ εκτός περιοχής από την Καλέση.\nΗ υπεροχή του Δικεφάλου ανταμείφθηκε με ένα γρήγορο γκολ, η Βαρδαλή βρήκε με πολύ όμορφη κάθετη πάσα την Ζώτου, η οποία με ψυχραιμία διαμόρφωσε στο 22ο λεπτό το 1-0.\nΟ Δικέφαλος απείλησε με την Καλέση για να διπλασιάσει τα τέρματα του, ωστόσο η τερματοφύλακας αρνήθηκε το γκολ, με τις «ασπρόμαυρες» να βρίσκουν τον δρόμο προς τα δίχτυα στο 33ο λεπτό μετά από κεφαλιά της Ακίντα, την σέντρα της οποίας έκανε η Μήτκου.\nΔύο λεπτά αργότερα ο ΠΑΟΚ έψαξε και τρίτο τέρμα, ωστόσο η διπλή ευκαιρία της Μήτκου σε πρώτο χρόνο και Βαρδαλή σε δεύτερο, πέρασε ανεκμετάλλευτη.\nΣτο 40ο λεπτό, οι «ασπρόμαυρες» είχαν νέα μεγάλη φάση, με πρωταγωνίστριες της Ακίντα και Ζώτου, ωστόσο αμφότερες δεν κατάφεραν να τριπλασιάσουν τα τέρματα του ΠΑΟΚ.\nΤο ημίχρονο έκλεισε με τον καλύτερο τρόπο για τον Δικέφαλο, καθώς η Μήτκου με τρομερό σουτ από τα 25 μέτρα πέτυχε ένα πανέμορφο τέρμα για το 3-0.\nΣτο δεύτερο ημίχρονο, η Τζοάνα Σέκα πραγματοποίησε το ντεμπούτο της στο πρωτάθλημα, περνώντας στο 46ο λεπτό στην θέση της Ζώτου.\nΣτο 47ο λεπτό ο Δικέφαλος απείλησε με την Δοϊρανλή, ωστόσο το σουτ της Ελληνίδας μεσοεπιθετικού σταμάτησε στην τερματοφύλακα των φιλοξενούμενων. Στο 52ο λεπτό, ο Δικέφαλος είχε το δεύτερο δοκάρι του στο παιχνίδι, μετά από σουτ της Μήτκου το οποίο τράνταξε το οριζόντιο.\nΣτο 59ο λεπτό, ο Λευτέρης Κανάτας πραγματοποίησε την δεύτερη αλλαγή του περνώντας την Κατσάνου στην θέση της Δοϊρανλή.\nΣτο 70ο λεπτό, η Τζοάνα Σέκα συνόδεψε το ντεμπούτο της στο πρωτάθλημα με γκολ, μετά από όμορφη ενέργεια και ασίστ της Χαλατσογιάννη, η Πορτογαλίδα μέσος εκτέλεσε υποδειγματικά για το 4-0.\nΣτο 71ο λεπτό, ο Έλληνας τεχνικός του Δικεφάλου προχώρησε σε διπλή αλλαγή, περνώντας στο παιχνίδι τις Μάκρα και Ιτόγια στις θέσεις των Μήτκου και Βαρδαλή. Η Λορίνα Ιτόγια πραγματοποίησε το ντεμπούτο της με την φανέλα του ΠΑΟΚ.\nΔύο λεπτά αργότερα, η Κατσάνου μετά από προσωπική ενέργεια, σούταρε, η μπάλα χτύπησε σε χέρι αμυνόμενης και ο Δικέφαλος κέρδισε το πέναλτι. Την εκτέλεσε ανέλαβε η ίδια, η οποία έστειλε την μπάλα στα δίχτυα για το 5-0, μην πανηγυρίζοντας το γκολ κόντρα στην παλιά της ομάδα.\nΣτο 77ο λεπτό, ο Λευτέρης Κανάτας «έκλεισε» την πεντάδα των αλλαγών του, περνώντας την Κωνσταντινίδου στην θέση της Καλέση.\nΔέκα λεπτά αργότερα, η Σέκα πραγματοποίησε και ασίστ, με την Πορτογαλίδα μέσο να τροφοδοτεί την Χαλατσογιάννη, με την τελευταία με υπέροχο τελείωμα στο «Γ» της εστίας να κάνει το 6-0, σκορ το οποίο ήταν και τελικό για την αναμέτρηση.\nΣυμπερασματικά, οι «ασπρόμαυροι» απέδειξαν την αγωνιστική ανωτερότητα τους στο γήπεδο, πετυχαίνοντας μία μεγάλης έκτασης νίκης. Ο Δικέφαλος, με την επιστροφή και της Σέκα στην αγωνιστική δράση, έχει ακόμα περισσότερες λύσεις, κάτι που τον καθιστά ακόμα πιο δυνατό. Πλέον, η ομάδα του Λευτέρη Κανάτα θα εκμεταλλευτεί το ρεπό λόγω του προγράμματος, για να δουλέψει ακόμα περισσότερο ενόψει της απαιτητικής συνέχειας.\nΕπόμενη αγωνιστική υποχρέωση για την ομάδα του Λευτέρη Κανάτα, στις 5 Δεκεμβρίου και ώρα 15:00, απέναντι στον Άρη Θεσσαλονίκης, εντός έδρας.\nΠΑΟΚ Morris-ΓΠΟ Ιωαννίων: 6-0\nΠΑΟΚ (Κανάτας): Χατζηχαριστού, Σμίλκοβιτς, Στράντζαλη, Μήτκου (71′ Μάκρα), Γιαννακά, Χαλατσογιάννη, Βαρδαλή (71′ Ιτόγια), Καλέση (77′ Κωνσταντινίδου), Ζώτου (46′ Σέκα), Δοϊρανλή (59′ Κατσάνου), Ακίντα.\nΠέρασε από τη Βέροια πριν τα επίσημα\nΟριστικό: Πωλήθηκε στη Νόριτς ο Γιαννούλης\nΔυσκόλεψε η πρόκριση\n«Δύσκολο να καλύψουμε τα κενά»\nH ημέρα του Ινγκασον\nΤριήμερη ξεκούραση στον ΠΑΟΚ\nΑρχή με νίκη στην Κέρκυρα\nΠάλεψε ο ΠΑΟΚ, αλλά…\nΚαι πάλι ατομικό ο Τέιλορ


Κουπόνι Δευτέρας (22/06/20): Τα παιχνίδια της ημέρας\nΑρχική Ακτινογραφία Κουπονιού Πάμε Στοίχημα Κουπόνι Δευτέρας (22/06): Όλα όσα πρέπει να γνωρίζετε πριν στοιχηματίσετε\nΚουπόνι Δευτέρας (22/06): Όλα όσα πρέπει να γνωρίζετε πριν στοιχηματίσετε\nΔημοσίευση: 22 Ιούν 20 11:55 Κατηγορία: Ακτινογραφία Κουπονιού Πάμε Στοίχημα\nΓια σήμερα Δεύτερα (22/06), στο κουπόνι πάμε στοίχημα έχουμε δράση σε αρκετά πρωταθλήματα. Πάμε να δούμε συνοπτικά τα σημαντικότερα παιχνίδια της ημέρας, τα οποία μπορείτε να βρείτε προς στοιχηματισμό στο Stoiximan και τις υπόλοιπες νόμιμες στοιχηματικές ιστοσελίδες.\nΜε τρεις αναμετρήσεις ανοίγει η αυλαία της 27ης αγωνιστικής της Σέριε Α. Η Λέτσε υποδέχεται τη Μίλαν και η Φιορεντίνα την Μπρέσια. Στις 22:45 η Γιουβέντους δοκιμάζεται στο “Renato Dall’ Ara” με αντίπαλο την Μπολόνια. (Διαβάστε εδώ τις αναλύσεις των αγώνων)\nΜε δυο αναμετρήσεις ολοκληρώνεται η 28η αγωνιστική της Super Lig Τουρκίας, με την Αλάνιασπορ να υποδέχεται την Τραμπζονσπόρ. Οι φιλοξενούμενοι βρίσκονται στο -3 από την κορυφή και αναζητούν τη νίκη που θα τους επαναφέρει στην πρώτη θέση. Υπό πίεση η Ρίζεσπορ που βρίσκεται στο +1 από την επικίνδυνη ζώνη και αγωνίζεται χωρίς περιθώρια για απώλειες στην έδρα της Αντάλιασπορ. (Διαβάστε εδώ τις αναλύσεις των αγώνων)\nΜε το ντέρμπι μίσους ανάμεσα στη Σπόρτινγκ Χιχόν και την Οβιέδο ολοκληρώνεται η 34η αγωνιστική στη Β’ Ισπανίας. Η Σπόρτινγκ Χιχόν έρχεται από θετικά αποτελέσματα, θέλει να κρατηθεί σε κοντινή απόσταση από την εξάδα και στην έδρα της έχει γίνει αποτελεσματική. Η Οβιέδο, από την άλλη, έχει τρομερό βαθμολογικό κίνητρο, ωστόσο υστερεί από τους γηπεδούχους σε ποιότητα. (Διαβάστε εδώ την ανάλυση του αγώνα)\nΝα επιστρέψει στις νίκες η Έλφσμποργκ\nΜε τρεις αναμετρήσεις ολοκληρώνεται σήμερα Δευτέρα (22/06) η 3η αγωνιστική στην Α’ Σουηδίας. Η Έλφσμποργκ δοκιμάζεται στην έδρα της Χέλσινγκμποργκ, η Χάκεν φιλοξενείται στην Ουψάλα από τη Σίριους, ενώ η Γκέτεμποργκ υποδέχεται τη Μιάλμπι. (Διαβάστε εδώ τις αναλύσεις των αγώνων)\nΝα ξεμπερδεύουν με την παραμονή Λίνγκμπι, Οντένσε\nΜε το παιχνίδι της Λίνγκμπι κόντρα στην Οντένσε ολοκληρώνεται η 3η αγωνιστική στα πλέι άουτ της Δανίας. Η Λίνγκμπι δεν εκμεταλλεύτηκε τον παράγοντα έδρα στο προηγούμενο, έχει ευκαιρία να το κάνει τώρα και να ξεμπερδεύει μία και καλή με την παραμονή. Από την άλλη, η Οντένσε αύξησε τη διαφορά της από την 3η θέση και δύσκολα πλέον θα κινδυνέψει. (Διαβάστε εδώ την ανάλυση του αγώνα)\nΓια μια θέση στον τελικό των πλέι οφ\nΓια τα πλέι οφ της Β’ Αγγλίας διεξάγονται απόψε οι δυο ρεβάνς των ημιτελικών. Στην έδρα της Έξετερ δοκιμάζεται η Κόλτσεστερ, όπου και καλείται να υπερασπιτεί το εύθραυστο 1-0 του πρώτου αγώνα. Στο άλλο ματς, πιο εύκολο είναι το έργο της Τσέλτεναμ, η οποία υποδέχεται τη Νορθάμπτον, της οποίας και επικράτησε με 0-2 στο πρώτο παιχνίδι. (Διαβάστε εδώ τις αναλύσεις των αγώνων)


Το άγχος προκαλεί την τριχόπτωση; - PSHair\nHomeAll Posts...Το άγχος προκαλεί την...\nΕίναι πολύ συνηθισμένο τα μαλλιά να αλλάζουν υφή και πάχος κατά τη διάρκεια της ζωής κάποιου. Γνωρίζοντας αυτό μπορεί να μην είναι πιο εύκολο αν είστε εκείνος του οποίου τα μαλλιά γίνονται πιο αραιά κάθε μέρα.\nΕάν τα μαλλιά σας αραιώνονται ή πέφτουν, πιθανότατα ανησυχείτε για να μάθετε γιατί.\nΗ τριχόπτωση οφείλεται σε άγχος, κληρονομικότητα ή κάποιον άλλο παράγοντα;\nΑυτό μπορεί να είναι μια έκπληξη, αλλά τα μαλλιά μας δεν έπρεπε να παραμείνουν στο τριχωτό της κεφαλής σας επ ‘αόριστον. Υπάρχει μια φυσική διάρκεια ζωής σε κάθε σκέλος των μαλλιών μετά την οποία πέφτει φυσικά. Στην πραγματικότητα, όλοι χάνουμε περίπου 100 τρίχες την ημέρα, από τις 100.000 που περιέχονται στο μέσο τριχωτό της κεφαλής. Αυτό οφείλεται σε μερικούς παράγοντες:\nΗ γενετική απώλεια μαλλιών δεν οφείλεται σε υπερβολικές τρίχες που πέφτουν, όπως πιστεύουν πολλοί, αλλά σε ανεπαρκή μηχανισμό αποκατάστασης των τριχών που έχουν πέσει. Το αποτέλεσμα, ωστόσο, είναι το ίδιο: υποχώρηση της κροταφικής γραμμής και αραίωση ή φαλάκρα.\nΗ κληρονομική αλωπεκία σχετίζεται με μερικούς παράγοντες:\nΤο υπερβολικό σωματικό ή συναισθηματικό στρες – όπως αυτό που σχετίζεται με τραυματισμό, ασθένεια ή χειρουργική επέμβαση – μπορεί να προκαλέσει έναν από τους δύο τύπους τριχόπτωσης:\n-Εγκυμοσύνη – τοκετός και χρήση χαπιών αντισύλληψης\nΤα ανακουφιστικά στρες γρήγορης επιδιόρθωσης δεν είναι απλώς “λύσεις βοήθειας “. Εάν μπορείτε να αντιστρέψετε την ανταπόκρισή σας στο άγχος αυτή τη στιγμή, μπορείτε να ελαχιστοποιήσετε την εμπειρία σας από χρόνιο στρες.\n-Προοδευτική χαλάρωση των μυών\n-Τρώτε μια υγιεινή διατροφή\n-Εύρεση κοινωνικής υποστήριξης\nPosted 2 Δεκεμβρίου, 2020 16:07 0Likes\nPosted 12 Δεκεμβρίου, 2020 15:08 0Likes\nΠοιος είναι ο πιο γρήγορος τρόπος για έλεγχο άγχους και σταμάτημα της τριχόπτωσης?\nPosted 12 Δεκεμβρίου, 2020 19:12 1Likes\nΗ άθληση με όλους τους τρόπους , ατομική , μαζική , σπορ κτλ επιφέρει τα πιο γρήγορα αποτελέσματα και βοηθά στην γενική υγεία μας . Βγάλτε απ το μυαλό σας την τριχόπτωση γιατί δεν βοηθάτε έτσι την κατάσταση και ελάτε κοντά μας να σας βοηθήσουμε να κλείσετε αυτό το κεφάλαιο .


Γιατί το μέλι τελικά είναι vegan; | Μελεάμ\nΜέσα στις επόμενες γραμμές, θα προσπαθήσουμε να εξηγήσουμε στους vegan φίλους μας, γιατί τελικά το μέλι, μπορεί και πρέπει να αποτελεί μέρος της αυστηρής διατροφής τους. Αρχικά, για να μπορέσουμε να απαντήσουμε στο αν το μέλι είναι μέρος της vegan διατροφής ή όχι, θα πρέπει πρώτα να αποσαφηνίσουμε τι θα πει vegan;\n«άνθρωποι με αυξημένες ευαισθησίες για τη φύση και το οικοσύστημα»\nVegan λοιπόν δεν είναι, όπως λανθασμένα πιστεύει ο περισσότερος κόσμος, μίας μορφής αυστηρή δίαιτα. Είναι ένας τρόπος ζωής του σύγχρονου ανθρώπου, ο οποίος είναι σε αρμονία με τη φύση και δεν θέλει να καταναλώνει τρόφιμα και να χρησιμοποιεί προϊόντα, τα οποία για να παραχθούν, ταλαιπωρήθηκαν, βασανίστηκαν ή ακόμα και θανατώθηκαν ζώα. Άρα λοιπόν, εξ ορισμού οι Vegan, είναι άνθρωποι με αυξημένες ευαισθησίες για τη φύση και το οικοσύστημα. Όσοι αποφεύγουν να καταναλώνουν μέλι, το κάνουν γιατί βρίσκονται δικαίως σε μία σύγχυση για το τι θα πει μελισσοκομία. Στην εποχή μας, που όλα έχουν βιομηχανοποιηθεί, πραγματικά μπορεί οι μέλισσες να ταλαιπωρούνται σε αχανείς μελισσοφάρμες που παράγουν τεράστιες ποσότητες μελιού καθημερινά. Τα πράγματα όμως είναι τελείως διαφορετικά στη χώρα μας.\n«ο νέος μελισσοκόμος θέλει να είναι σε ισορροπία με τη φύση»\nΟ μελισσοκόμος οφείλει να είναι ο πρώτος που θα αγαπάει και θα φροντίζει τις μέλισσες. Ο νέος μελισσοκόμος που παρακολουθεί τις παγκόσμιες εξελίξεις στη μελισσοκομία, θέλει να είναι σε ισορροπία με τη φύση. Χρησιμοποιεί βιολογικά σκευάσματα για να τις φροντίζει και να τις διατηρεί υγιείς. Κινητοποιείται καθημερινά ενάντια στους ψεκασμούς φυτοφαρμάκων, είτε μεμονωμένα στον ασυνείδητο παραγωγό που θα συναντήσει δίπλα του, είτε μαζικά στις μεγάλες βιομηχανίες φαρμάκου (πλέον έχει μείνει μοναδικός κυρίαρχος η Bayer). Αγωνίζεται για να κρατήσει το είδος αυτό ζωντανό, το οποίο είναι τόσο σημαντικό για την επιβίωση του ίδιου του πλανήτη.\nΗ ήμερη μέλισσα, είναι πλέον αποδεδειγμένα αδύνατο να επιβιώσει μόνη της. Αν οι μελισσοκόμοι σε όλο τον κόσμο σταματούσαν να φροντίζουν τα κοπάδια τους, θα ήταν θέμα χρόνου να εξαφανιστεί αυτό το πανάρχαιο είδος, με καταστροφικά αποτελέσματα για το οικοσύστημα (υπάρχουν και πολλοί άλλοι επικονιαστές, αλλά η ήμερη μέλισσα, apis mellifera, είναι υπεύθυνη για το 85% της γονιμοποίησης της παγκόσμιας χλωρίδας).\nΣυχνά, ο μελισσοκόμος καλείται να απαντήσει σε δύο ερωτήματα.\nΝαι αλλά δεν τους κλέβετε το μέλι που μάζεψαν γι’ αυτές;\nΌχι είναι κατηγορηματική η απάντηση. Η μέλισσα είναι έτσι φτιαγμένη ώστε να παράγει όσο μέλι μπορεί και όχι όσο χρειάζεται. Έτσι αν μία περίοδο έχει πάρα πολύ μέλι στη φύση, ή αν όπως γίνεται στη χώρα μας, μετακινείς διαρκώς τα μελίσσια σου ώστε να υπάρχουν πάντα λουλούδια στα 3 χιλιόμετρα από τις κυψέλες σου, οι μέλισσες θα συλλέγουν συνεχώς το μέλι που υπάρχει ΓΟΝΙΜΟΠΟΙΩΝΤΑΣ έτσι όλα αυτά τα φυτά, που θα παράξουν τα φρούτα, τους καρπούς και τα βότανα που καταναλώνει ένας vegan.\nΝαι αλλά μοιραία δεν σκοτώνετε κάποιες μέλισσες στη διαδικασία;\nΌχι από πρόθεση φυσικά και όχι περισσότερες από όσα κουνούπια ή μύγες θα σκοτώσει ένας vegan που οδηγάει ένα αυτοκίνητο και σίγουρα πολύ λιγότερες από όσες θα χανόντουσαν αν ο μελισσοκόμος τις εγκατέλειπε στη μοίρα τους. Δηλαδή, θα πρέπει να κρατήσουμε τη σκέψη μας καθαρή και το μυαλό μας ανοιχτό αν θέλουμε να πάμε μπροστά ένα βήμα αυτόν τον πλανήτη που υποφέρει.\nΗ apis mellifera, ή μέλισσα της μελιτοφόρου, όπως είναι γνωστή στη χώρα μας η ήμερη μέλισσα, είναι ένας από τους παλαιότερους κατοίκους του πλανήτη (πάνω από 15 εκατομμύρια χρόνια) και πρέπει να βοηθήσουμε όλοι στην επιβίωσή της. Έτσι ο άνθρωπος που ενδιαφέρεται για το καλό του οικοσυστήματος, πρέπει να σταματήσει να στηρίζει τα μεγάλα εργοστάσια, που με τα σύγχρονα μηχανήματά τους ταλαιπωρούν τις μέλισσες και να στηρίξει τον μικρό μελισσοκόμο, ο οποίος θα φροντίζει πάντα τα μελίσσια του ένα προς ένα, σαν να είναι τα παιδιά του. Ιδιαίτερα ένας vegan που λόγω της αυστηρής διατροφής του έχει έλλειψη της βιταμίνης Β12, πρέπει να καταναλώνει φυσικό και ακατέργαστο μέλι.


Σκέψεις που χάνονται μέσα στο χρόνο - Frapress\nΜαρία Παναγιώτου 02/04/2017 ΜοιράσουΣκέψεις\nΣυνειρμικές σκέψεις με νοσταλγικά ψήγματα και μια αστρική προβολή, περιστρεφόμενη γύρω από τα όρια του έρωτα και του χωρισμού.\nΝα λοιπόν, περιπλανούμαστε πάλι εδώ. Μια κρυστάλλινη σφαίρα και ένα ζεύγος ατσάλινων χεριών αρκούν για την πανσέληνο. O εαυτός μου, ένα αίμα φτιαγμένο από τόλμη και αλκοόλ! Θυμάσαι; Ανεξίτηλα σημάδια… Το αεράκι σου στεκόταν ακίνητο στον δρόμο. Πως θα τολμούσα να το ξεχάσω;\nΤι θα μπορούσε πιθανόν να πάει στραβά; Τι θα μπορούσε να ακολουθήσει μια καλή πορεία; Μπορούμε να κατονομάσουμε κάθε θετική, όσο και κάθε αρνητική τροχιά. Όμως, αν εμείς όλοι είμαστε απλά και μόνο κραδασμοί, ποια η διαφορά;\nΗ καρδιά μου είναι ένας λίθινος ξενώνας. Είναι κλεψύδρα, είναι άβυσσος, είναι ένας μοναχικός βράχος με πύρινη ουρά, που απλώνεται στην ατμόσφαιρα σου. Καύση και διάσπαση!\nΈτσι, αφήνουμε τα άτομα μας να πέφτουν συντροφιά στον ωκεανό. Να αφήσουμε τους πύρινες μας να συγκλίνουν. Σε θέλω τώρα! Με μια άφθαρτη συνείδηση. Το χθες μου είναι νεκρό. Το παρόν, μια αυταπάτη. Το αύριο παρά μόνο ένας εφιάλτης.\nΕίναι μια ιστορία, μια ταινία. Η δική μας ταινία! Ένα περιπλεκόμενο ειδύλλιο που τελειώνει κάπως έτσι: Χωρίς αναζήτηση, το κορίτσι αγγίζει επιφυλακτικά το χέρι του αγοριού. Αυτή κρυσταλλώνει και στην συνέχεια συναντά το βλέμμα του. Αυτός χαμογελά. Αυτή παραδίδεται. Τα χείλη ενώνονται.\nΦωτολογισμοι: Νοσηρες Ανθρωπινες Σχεσεις (Μερος 2ο)\nΑπομακρυνόμαστε. Μια γυναίκα περικυκλώνει έναν άντρα σε έναν ξύλινο πάγκο. Πίσω από έναν τοίχο, δυο αγόρια αγκαλιάζονται με πάθος. Απροσδιόριστες οντότητες αχνοφαίνονται πίσω από τα θολά τζάμια ενός παρκαρισμένου αυτοκινήτου. Δύο δυσδιάκριτες φιγούρες ψηλαφίζουν έναν τηλεφωνικό θάλαμο. Ένα ζευγάρι σε κάθε πόρτα και γύρω από κάθε γωνία. Το χιόνι αρχίζει να πέφτει χωρίς κρότο!\nΣκαρφαλώνουμε στον ουρανό επιστρέφοντας στο αγόρι και στο κορίτσι, ενώ γίνονται κι αυτοί μικροσκοπικά στίγματα σε έναν συνωστισμένο κενό δρόμο.\nΦεύγουμε όλο και πιο μακριά, μέχρι η χώρα να αφανιστεί, μέχρι που η Γη θα είναι αόρατη.\nΜε το αστρικό νήμα να πατά στη γη, πηγαίνουμε αστραπιαία στο διάστημα. Παρατηρούμε τον ήλιο και τους δορυφόρους σε τροχιά γύρω από αυτόν. Περικυκλωνόμαστε από ένα δισεκατομμύριο αστέρια. Αιωρούμαστε πάνω από το φεγγάρι. Έπειτα εξαλείφουμε το σκοτάδι και τα λεπτά κυλάνε απροσδιόριστα!\nΣε θέλω τώρα! Μην αγνοείς τους οιωνούς. Το παρόν φτιάχτηκε αρμονικά για μας! Φαντάσου να ξυπνούσαμε αύριο και τίποτα να μην είχε συμβεί. Σκέψου τι δεν θα μάθουμε ποτέ?! Μια νύχτα πάθους και έρωτα, σε μήνες γεμάτους αμφιβολία.\nΗ καρδιά μου γίνεται λίθινη. Πιάσε το χέρι μου. Ας τρέξουμε, τι λες;\nΑυτό είναι το τέλος μου: Ένα παντοτινό αστρικό ταξίδι, μια αφανής φλεγόμενη στιγμή!\n“Είναι όμως κι αυτές οι αλησμόνητες περιπλανήσεις…\nΝα, εκείνες εκεί! Που σβήνουν τα όρια του χρόνου,\nπου τα πνεύματα αιωρούνται στο άπειρο\nμε τόση λαχτάρα, τόση απεραντοσύνη κι ασυδοσία.\nΣπασμένα τα δεσμά του άλγους!\nΜακριά από ψυχές διαιρεμένες και κόσμους κατακερματισμένους.\nΤα μάταια μονοπάτια ανήκουν μόνο στα άλλα μισά\nΜπρος στο βωμό των αυθυπόστατων υπάρξεων\nσυμπικνώνονται ατέρμονα ταξίδια, μεταφυσικά!\nΜια νοσταλγία ονειρική,\nδίχως ποτέ να πλεύσει στον βυθό του χάους.\nΤι πιο ερωτικό από δυο ψυχές, που ταξιδεύουνε παρέα;”\nΠροηγούμενο άρθροΒιβλία VS θρησκεία: βιβλία που θα σε κάνουν να ξανασκεφτείς την πραγματικότητα\nΕπόμενο άρθροΔεν είναι φάρσα: Οι Phantogram τα σπάσανε όλα στο Fuzz!


Ήλιος: Επεισόδια 165 - 166 - 167 - 168 - 169 - Kliktv.gr\nΉλιος: Επεισόδια 165 – 166 – 167 – 168 – 169\n22 Μαΐου 2021 072\nΤρίτη 25/5/21 – Επεισόδιο 166: Ο Δημήτρης ψάχνει απεγνωσμένα την Ελένη με το παιδί που αγνοούνται, κινητοποιώντας όλες τις αρχές. Η απρόσμενη συνάντηση της Λήδας με τον Νικήτα θα ανατρέψει όλα της τα σχέδια με τον Δήμο, βάζοντάς τον ξανά στο περιθώριο. Ο Φίλιππος οδηγείται στη φυλακή μετά το νέο και αιφνιδιαστικό στοιχείο που αφήνει άφωνους τους πάντες. Μετά από αυτό η Αλεξάνδρα και η Διώνη πλησιάζουν τον Κρις με την ελπίδα ότι μπορεί να αθωώσει τον Φίλιππο, ενώ ο ίδιος κρατά κρυμμένα πολλά μυστικά.\nΠέμπτη 27/5/21 – Επεισόδιο 168: Η Νάντια αποκαλύπτει στην αστυνομία ότι το άλλοθι που έδωσε στον Κρις ήταν ψεύτικο. Η Ελένη ετοιμάζεται να φύγει κρυφά από την Καβάλα μαζί με την Μαριάνθη, η οποία, όμως, δυσκολεύει το σχέδιο της μαμάς της όταν της ανακοινώνει ότι δεν θέλει να φύγει ξανά μακριά από τον Δημήτρη. Ο Δημήτρης ανακρίνει τον Κρις, ο οποίος συνεχίζει να αρνείται οποιαδήποτε ανάμειξή του με τον φόνο της γυναίκας.\nΠαρασκευή 28/5/21 – Επεισόδιο 169: Η Ελένη ετοιμάζεται να φύγει κρυφά με την Μαριάνθη και τον Μανώλη… Η Λήδα συναντιέται με το Νικήτα και διαπιστώνουν και οι δύο πως έχουν ακόμα συναισθήματα ο ένας για τον άλλον. Ο Φίλιππος βρίσκεται σε απόγνωση, αφού όλα τα στοιχεία δείχνουν αυτόν ως τον μοναδικό ύποπτο για τη δολοφονία της παρουσιάστριας. Ο Δημήτρης, όμως, φτάνει σε ένα νέο στοιχείο που αλλάζει τα δεδομένα…\nΤο Διαβάσαμε Ήλιος: Επεισόδια 165 – 166 – 167 – 168 – 169\nΒ. Παπαευαγγέλου: «Το βασικότερο προνόμιο των εμβολιασθέντων είναι ότι έχουν προστατεύσει τον εαυτό τους» (video)


Χάστε τα κιλά των διακοπών με την ομοιοπαθητική - Astrology.gr\nΗΛΙΟΣ - 04° 55' 51" ΖΥΓΟΣ\nΣΕΛΗΝΗ - 21° 24' 16" ΔΙΔΥΜΟΙ\nΕΡΜΗΣ - 25° 27' 06" ΖΥΓΟΣ R\nΑΦΡΟΔΙΤΗ - 19° 18' 57" ΣΚΟΡΠΙΟΣ\nΑΡΗΣ - 08° 19' 45" ΖΥΓΟΣ\nΔΙΑΣ - 23° 01' 00" ΥΔΡΟΧΟΟΣ R\nΚΡΟΝΟΣ - 07° 01' 32" ΥΔΡΟΧΟΟΣ R\nΟΥΡΑΝΟΣ - 14° 12' 00" ΤΑΥΡΟΣ R\nΠΟΣΕΙΔΩΝΑΣ - 21° 25' 08" ΙΧΘΥΕΣ R\nΠΛΟΥΤΩΝΑΣ - 24° 20' 00" ΑΙΓΟΚΕΡΩΣ R\nΒΟΡΕΙΟΣ ΔΕΣΜΟΣ - 03° 25' 54" ΔΙΔΥΜΟΙ\nΙΑΤΡΙΚΗ 09 Σεπ 2012\nΧάστε τα κιλά των διακοπών με την ομοιοπαθητική\nΟμοιοπαθητικές μέθοδοι για την απώλεια βάρους, σύμφωνα με την ιδιοσυγκρασία και τις διατροφικές μας συνήθειες.\nΓυρίζοντας από τις διακοπές πολλές φορές φέρνουμε μαζί μας και παραπανίσια κιλά, τα οποία τον Σεπτέμβριο προσπαθούμε να ξεφορτωθούμε για να καταφέρουμε να χωρέσουμε ξανά στα ρούχα μας. Η αιτία του πάχους και ο τρόπος που παχαίνει ο κάθε άνθρωπος είναι σίγουρα διαφορετικός. Θα μπορούσατε όμως να εφαρμόσετε την ομοιοπαθητική σε συνδυασμό με την διατροφή, την σωματική άσκηση και να έχετε αρκετά καλά αποτελέσματα.\nΤο ζητούμενο της ομοιοπαθητικής είναι να φέρει ισορροπία στο σώμα και στο πνεύμα. Βέβαια, καλό είναι να συμβουλεύεστε τον ομοιοπαθητικό σας για να σας δώσει τον σωστό τρόπο θεραπείας με την κατάλληλη αντιμετώπιση για εσάς. Μην ξεχνάτε ότι όλες οι ιδιοσυγκρασίες των ανθρώπων είναι διαφορετικές και όλοι χρειάζονται μια διαφορετική ομοιοπαθητική ουσία. Σύμφωνα με την ιδιοσυγκρασία σας μπορεί να ενισχυθεί ο οργανισμός σας και να σας βοηθήσει με αυτόν τον τρόπο να χάσετε τα κιλά που πήρατε.\nΣτην ομοιοπαθητική υπάρχει το προφίλ των φαρμάκων το οποίο σε συνδυασμό με τα στοιχεία του χαρακτήρα σας μπορεί να δείξει σε πιο τύπο ιδιοσυγκρασίας μπορεί να ανήκετε εσείς ούτως ώστε να καταφέρετε να διώξετε από πάνω σας όσο κιλά δεν σας χρειάζονται.\nΠαρακάτω σας περιγράφω κάποια σημαντικά ομοιοπαθητικά που μπορούν να βοηθήσουν στην προσπάθεια σας για απώλεια του βάρους.\nΤο Natrium Muriaticum δείχνει έναν τύπο ανθρώπου ο οποίος όταν παίρνει κιλά το πάχος κατανέμεται σε όλο το σώμα. Σε αυτή την ιδιοσυγκρασία του ατόμου υπάρχει κατακράτηση υγρών και πολλές φορές πρήζονται τα πόδια του. Μπορεί να έχει προηγηθεί μια στεναχώρια ή μια απόρριψη η οποία δεν έχει εξωτερικευτεί και, ο τρόπος με τον οποίο πολλές φορές αντιδρά το άτομο είναι κάνοντας επιδρομή στο ψυγείο. Στο προφίλ αυτής της ομοιοπαθητικής ουσίας το άτομο αυτό στενοχωριέται για θέματα που αφορούν τις σχέσεις.\nΗ Calcarea Carbonica δείχνει έναν τύπο που είναι εύσωμος αλλά και λαίμαργος. Αυτή η ομοιοπαθητική ουσία ισορροπεί την κακή λειτουργία του μεταβολισμού και το ισοζύγιο του ασβεστίου. Τα κύρια θέματα που απασχολούν αυτό το φάρμακο είναι καταστάσεις γύρω από την ασφάλεια του ατόμου. Χρειάζεται να έχουν προστασία πολλές φορές από την οικογένεια και αργότερα από τον σύντροφο τους. Είναι άτομα ευγενικά μεν, αλλά αναποφάσιστα.\nΗ Calcarea phosphorica έχει μια εσωτερική αίσθηση δυσαρέσκειας. Τα αίτια του πάχους σε αυτήν την περίπτωση μπορεί να είναι τα αιφνίδια άσχημα νέα, η αίσθηση μιας διαρκούς έλλειψης και η ανωμαλία στον μεταβολισμό. Είναι αρκετά δραστήρια άτομα και έχουν σωματική νευρικότητα. Μπορεί να υπάρχει δυσκαμψία στον σβέρκο καθώς και αυχενικό. Σαν χαρακτήρες έχουν ευαισθησία και συμπάσχουν, αλλά είναι και ιδιότροποι. Διακατέχονται από τρομερό άγχος για τους άλλους και η ανάγκη για ασφάλεια είναι έντονη αλλά αν χρειαστεί έχουν την ικανότητα να μείνουν μόνοι.\nΗ Pulsatila μας δείχνει μια ιδιοσυγκρασία ατόμου που είναι συνήθως ντροπαλή και "αφράτη". Αυτή η ομοιοπαθητική ουσία απευθύνεται πιο πολύ σε γυναίκες χωρίς όμως αυτό να είναι απόλυτο. Αυτά τα άτομα είναι πάρα πολύ ευαίσθητα και επιζητούν την προσοχή. Επιθυμούν την συντροφιά και η παρηγοριά τους κάνει καλό. Αν όμως δεν βρίσκουν παρηγοριά, τότε πολλές φορές καταφεύγουν στο φαγητό για να τη βρουν. Το χαρακτηριστικό τους είναι ότι κλαίνε εύκολα και προσκολλούνται είτε στον σύντροφο τους, είτε στους φίλους τους, αλλά και σε οποιοδήποτε άτομο μπορεί να τους παρηγορήσει.\nΤο Sulphur είναι ένα φάρμακο που θεωρείται ότι αποβάλει τις βαθύτερες τοξίνες. Πολλές φορές η συγκεκριμένη ομοιοπαθητική ουσία απευθύνεται σε άτομα γεροδεμένα τα οποία συναισθηματικά μπορεί να είναι... "χοντρόπετσα". Το πάχος σε αυτήν την περίπτωση μπορεί να προέρχεται από αλκοόλ, από κατανάλωση λιπαρών τροφών ή έτοιμων φαγητών. Σε αυτή την ιδιοσυγκρασία του ατόμου αρέσει να τρώει και να πίνει έχοντας μια ιδιαίτερη επιθυμία για την μπύρα. Ο χαρακτήρας που αντιπροσωπεύει αυτό το ομοιοπαθητικό είναι ιδιαίτερα εύθυμος, πολλές φορές ανέμελος και ατημέλητος. Είναι αρκετά εξωστρεφής τόσο που συνήθως θεωρητικολογεί και φιλοσοφεί.\nΗ ομοιοπαθητική φέρνει την ισορροπία και με αυτόν τον τρόπο σας βοηθάει να ρυθμίσετε το βάρος σας και να έχετε το αποτέλεσμα που επιθυμείτε.\nΚαλό θα είναι, βέβαια, να συμβουλεύεστε πρώτα τον ομοιοπαθητικό σας για να διαπιστώσετε πια είναι η καταλληλότερη ομοιοπαθητική θεραπεία για εσάς.


Απροσπέλαστοι οι δρόμοι, παραμένουν τα προβλήματα - Οι κάτοικοι έχουν βγει στους δρόμους με φτυάρια - Newsbomb - Ειδησεις - News\nΕΛΛΑΔΑ 28/01/2022 11:16\nΟι κάτοικοι έχουν βγει στους δρόμους με φτυάρια\nH κακοκαιρία «Ελπίδα» έφυγε ωστόσο τα προβλήματα παρέμειναν. Οι πολίτες έχουν πάρει την κατάσταση στα χέρια τους, καθώς οι δήμοι δεν μπορούν να διαχειριστούν το άνοιγμα των δρόμων κι ας διανύουμε το πέμπτο 24ωρο από την έναρξη της χιονόπτωσης.\nΜπορεί η κακοκαιρία «Ελπίδα» να μας έχει πει αντίο εδώ και δύο 24ωρα, ωστόσο τα προβλήματα στις γειτονιές των βορείων Προαστίων συνεχίζουν να υφίστανται.\nΟι απελπισμένοι κάτοικοι έχουν πάρει την κατάσταση στα χέρια τους και κυκλοφορουν στους δρόμους με φτυάρια, καθώς όπως καταγγέλουν στην κάμερα του Newsbomb.gr, οι τοπικοί «άρχοντες» τους έχουν ξεχάσει. Υπάρχουν και οι περιπτώσεις βέβαια που πολίτες βάζουν... ρεφενέ χρήματα για να νοικιάσουν μπουλντόζα ώστε να καθαρίσουν τους δρόμους μπροστά από τα σπίτια τους.\nΑπελπιστική η κατάσταση στην Κηφισιά\n«Έχουμε πάρει πόσα τηλέφωνα, δεν έχει έρθει κανείς για να καθαρίσει, μόνο για να εισπράτουν», τονίζει απελπισμένος κάτοικος στην Κηφισιά στην κάμερα του Newsbomb.gr., ο οποίος παράλληλα μας ενημέρωσε ότι οι δρόμοι είναι για πέμπτη συνεχόμενη ημέρα χωρίς αλάτι.\n«Ήρθα με το αυτοκίνητο και δεν μπορώ να προχωρήσω», τόνισε ένας άλλος κάτοικος, ενώ μια κυρία που κρατούσε... φτυάρι στα χέρια της είπε ότι παρά το γεγονός ότι διανύουμε την πέμπτη ημέρα «στο σημείο δεν έχει φανεί κανείς για να βοηθήσει την κατάσταση».\n«Οι δρόμοι δεν έχουν ανοιχτεί, δεν έπρεπε να έχει πέσει αλάτι, δεν έπρεπε να περάσει κάποιος υπεύθυνος», αναρωτήθηκαν οι κάτοικοι.\n«Όπως βλέπετε έχω καθαρίσει μόνη μου. Κανείς δεν πέρασε να ρίξει αλάτι, κανείς δεν πέρασε με εκχιονιστικό. Άκουσα τον δήμαρχο που έλεγε να φύγουν τα παρκαρισμένα αυτοκίνητα, ενώ δεν υπήρχε ούτε ένα. Δεν είναι τωρινό το πρόβλημα. Είχαμε το πρόβλημα με τα κλαριά, από τον Φεβρουάριο τα μαζέψανε τον Μάη. Δεν έχουμε καμία ενημέρωση για το πότε θα περάσουν, το μόνο που κάνουν είναι να σηκώνουν τα τηλέφωνα και να μιλάνε ευγενικά», τόνισε κάτοικος της περιοχής στην κάμερα του Newsbomb.gr\nΥπενθυμίζεται ότι σε χθεσινή επικοινωνία του Newsbomb.gr με τον δήμαρχο της Κηφισιάς, Γιώργο Θωμάκο, το πρόβλημα εντοπίστηκε στα «στραβοπαρκαρισμένα αυτοκίνητα τα οποία εμπορίζουν τη διέλευση των εκχιονιστικών μηχανημάτων». «Τμήμα της Κηφισιάς είναι ανωφερή και με απόκρυμνους δρόμους, κάτι που δυσκολεύει το έργο των συνεργείων και θέτει σε κίνδυνο και το εργατικό δυναμικό», πρόσθεσε.\nΣτην Πεντέλη οι πολίτες βάζουν... ρεφενέ χρήματα για να νοικιάσουν μπουλντόζα\nΕγκλωβισμένοι για πέμπτη ημέρα οι κάτοικοι στο Χαλάνδρι\nΟι κάτοικοι του Χαλανδρίου εξακολουθούν για πέμπτη ημέρα να είναι εγκλωβισμένοι, με τους δρόμους να μην αποχιονιστεί και τους πολίτες να αδυνατούν επί της ουσίας να βγουν από τα σπίτια τους, εκφράζοντας την αγανάκτηση και την οργή τους.


Articles - ΑΡΧΙΤΕΚΤΟΝΙΚΕΣ ΜΑΤΙΕΣ - Η αξιοποίηση της βιομηχανικής κληρονομιάς του Βόλου.\n12 Ιούνιος, 2011\nΗ αξιοποίηση της βιομηχανικής κληρονομιάς του Βόλου.\nΈνα πετυχημένο πείραμα επανάχρησης.\nΚώστας Αδαμάκης, Δρ. αρχιτέκτονας,\nεπ. καθηγητής Τμήματος Αρχιτεκτόνων Πανεπιστημίου Θεσσαλίας, πρόεδρος Ελληνικού TICCIH\nΤο 1980 στο πολεοδομικό συγκρότημα του δήμου Βόλου - Νέας Ιωνίας ήταν πολύ νωπές οι μνήμες από το κλείσιμο αρκετών βιομηχανικών μονάδων και μόνιμος στόχος των φορέων ήταν, λογικά, η εξεύρεση χρηματοδοτικών και ιδιοκτησιακών λύσεων για την επαναλειτουργία τους. Η πόλη έχανε ένα σημαντικό κομμάτι της, έχανε τον προσανατολισμό της και η ανασφάλεια και τα ερωτηματικά άρχισαν να γίνονται το βασικό θέμα συζήτησης στην περιοχή. Με την πάροδο του χρόνου και τις νέες οικονομικές συγκυρίες, έγινε πλέον συνείδηση στην πόλη ότι ήταν ανέφικτο για μια σειρά από σοβαρούς λόγους να συζητιέται οποιαδήποτε λύση επαναλειτουργίας. Τα περισσότερα εργοστάσια, υπερχρεωμένα, είχαν περάσει στην ιδιοκτησία των πιστωτριών τραπεζών ή είχαν πωληθεί σε νέους ιδιοκτήτες, οι οποίοι κάθε άλλο παρά ενδιαφέρονταν για τη βιομηχανική παραγωγή.\nΚαταγραφή - Τεκμηρίωση - Διάσωση\nΧάρτης 1. Βιομηχανικά κτήρια Βόλου - Ν. Ιωνίας (Πηγή: αρχείο συγγραφέα)\nΕν πάση περιπτώσει, μπήκαμε στα βαθιά και μια σειρά από ερωτήματα μάς βασάνιζαν και θα συνεχίζουν να μας βασανίζουν για πολύ καιρό απ' ό,τι φαίνεται. Η εκτίμησή μου λοιπόν είναι ότι κάθε σοβαρή προσπάθεια για τη διάσωση της αρχιτεκτονικής μας βιομηχανικής κληρονομιάς περνά πάντα μέσα από τη λεπτομερή καταγραφή και τη γνώση της υπάρχουσας κατάστασης. Αυτό σημαίνει γνώση των ιστορικών στοιχείων ίδρυσης και λειτουργίας του εργοστασίου, των χρονικών περιόδων και του τρόπου κατασκευής των εγκαταστάσεων και του ηλεκτρομηχανολογικού του εξοπλισμού, καθώς και των επιδράσεων στην κοινωνική, οικονομική και πολιτική ζωή της πόλης και της ευρύτερης περιοχής κατά την περίοδο της ανάπτυξής του. Η ενασχόληση με τη διάσωση είναι απαιτητική και χρειάζεται κόπο, αγώνα και διαρκείς συγκρούσεις.\nΕνώ λοιπόν στις αρχές της δεκαετίας του 1980 η αντίληψη των φορέων (δημοσίων και ιδιωτικών) ήταν να αξιοποιήσουμε τις μεγάλες εκτάσεις που καταλαμβάνουν τα εργοστάσια στον ιστό της πόλης. Να τις εκμεταλλευτούμε με τον αποδοτικότερο δυνατό τρόπο, σαρώνοντας κτήρια και εγκαταστάσεις χωρίς κανένα άλλο επίπεδο αξιολόγησης, εμφανίζεται σαν από μηχανής θεός το νεοϊδρυθέν πανεπιστήμιο Θεσσαλίας (1984) για να ταράξει τα λιμνάζοντα νερά. Το αρχικό χωροταξικό σχέδιο, προβλέπει την διάχυση των πανεπιστημιακών σχολών στον ιστό της πόλης, έχοντας διπλό στόχο: αφ' ενός την ένταξη της πανεπιστημιακής κοινότητας και αφ' ετέρου τη βελτίωση της πόλης από τη λειτουργία και τις δράσεις του Πανεπιστημίου.\nΧωροταξικό Πανεπιστημίου Θεσσαλίας (Πηγή: Τεχν. Υπηρεσία Παν. Θεσσαλίας, επεξεργασία συγγραφέα)\nΕίναι σημαντικό να δούμε συνοπτικά τη συμμετοχή των εργοστασίων στις πολεοδομικές - κοινωνικές - πολιτιστικές και οικονομικές λειτουργίες της πόλης:\n2. Η ύπαρξη των λεγόμενων «πολεοδομικών διαθεσίμων» σε μία πόλη σαν τον Βόλο που είναι κτισμένη από τη δεκαετία του 1960 - '70, με πολύ μεγάλη πυκνότητα στο κέντρο της, είναι ιδιαίτερα σημαντική, γιατί παράλληλα με την ιστορικότητα, τη μνήμη, το ιδιαίτερο αρχιτεκτονικό ενδιαφέρον που φέρουν επάνω τους τα συγκεκριμένα συγκροτήματα, λειτουργούν ως νέα σημεία αναφοράς.


Συνεργασία μονάδων Υγείας με Λουτροπόλεις | KA-Business.gr\nΑρχική Νέα - Επικαιρότητα Τουρισμός Συνεργασία μονάδων Υγείας με Λουτροπόλεις\nΤρίτη, 9 Ιανουαρίου 2018 17:57\nΚάπου εκεί μπορεί να παίξουν τον ρόλο τους υπάρχουσες κρατικές ή μη δομές υγείας που θα βρίσκονται σε συνεργασία με τις επιχειρήσεις εκμετάλλευσης ιαματικών πηγών. Χωρίς όμως καμία κρατική παρέμβαση, πάντα συμβουλευτικά, και πάντα με την λογική κερδοφορίας.Και ενώ οι Οργανισμοί Τοπικής Αυτοδιοίκησης κάνουν σοβαρά την δουλειά τους και προσπαθούν σε κάθε επίπεδο να συνεργαστούν και να προάγουν τον Τουρισμό Υγείας πολλοί από εμάς βρίσκουν μπροστά τους ένα ανυπέρβλητο εμπόδιο. Και το εμπόδιο αυτό είναι η Εταιρία Ακινήτων του Δημοσίου.Η σημερινή διοίκηση της ΕΤΑΔ, κατ’ ουσίαν, δεν ασχολείται με τις Ιαματικές πηγές. Δεν τα καταφέρνει ούτε στην διαχείριση, ούτε στην αξιοποίηση των πηγών, δεν επεξεργάζεται τα αιτήματα μας και δεν δίνει λύσεις. Ενώ κατέθεσε φακέλους αναγνώρισης για τους 17 φυσικούς πόρους που διαχειρίζεται πριν λίγα χρόνια, από εκεί και πέρα όλα μοιάζουν σταματημένα. Δεν διορθώνει τους φακέλους σύμφωνα με τις επιταγές του Υπουργείου Τουρισμού και μέχρι σήμερα δεν ασχολήθηκε καθόλου με την αδειοδότηση των εγκαταστάσεων. Δεν βοηθάει τον Σύνδεσμο στις νομοθετικές ρυθμίσεις που προσπαθούμε να περάσουμε. Αγνοεί έτοιμες προτάσεις συναδέλφων δημάρχων για την αξιοποίηση των Ιαματικών πηγών που διαχειρίζεται. Λειτουργεί σαν κράτος εν κράτη. Τα παραδείγματα είναι πολλά και αυτή η συμπεριφορά κάνει κακό γενικά στο χώρο των Ιαματικών αλλά και στις τοπικές οικονομίες των περιοχών μας. Παρακμάζουν μέρα με την μέρα όλες οι κρατικές πηγές. Επιδιώκουμε την άμεση παραχώρηση από την ΕΤΑΔ προς τους Δήμους, των πηγών με τις οποίες δεν μπορούν ή θέλουν να ασχοληθούν. Δεν ζητούμε υπερφίαλα και υπερβολικά πράγματα. Όπως απέδειξα έχουμε τις λύσεις και μπορούμε να είμαστε αποτελεσματικοί.\nΠροηγούμενο άρθρο(video) Εκπαιδευτικό πρόγραμμα της Ελληνικής Ομάδας Διάσωσης\nΕπόμενο άρθροΣε τελικό στάδιο η ΚΥΑ για τη διευκόλυνση επενδύσεων στον ιαματικό τουρισμό


greeknews: [Εφημερίδα "Στόχος" - Stoxos newspaper] ΤΩΡΑ ΦΩΤΙΑ ΣΤΟ ΔΟΜΟΚΟ... ΑΚΙΝΗΤΟΠΟΙΗΘΗΚΑΝ ΤΡΑΙΝΑ!\n[Εφημερίδα "Στόχος" - Stoxos newspaper] ΤΩΡΑ ΦΩΤΙΑ ΣΤΟ ΔΟΜΟΚΟ... ΑΚΙΝΗΤΟΠΟΙΗΘΗΚΑΝ ΤΡΑΙΝΑ!\nAκινητοποιήθηκαν πριν λίγο τα τρένα και διεκόπη η σιδηροδρομική συγκοινωνία μεταξύ Λιανοκλαδίου και Δομοκού στη Φθιώτιδα, λόγω μεγάλης πυρκαγιάς που ξέσπασε στην περιοχή του Αγίου Στεφάνου Δομοκού.\nΉδη στο σταθμό Λιανοκλαδίου έχει ακινητοποιηθεί μία αμαξοστοιχία με επιβάτες, που είχε κατεύθυνση τη Θεσσαλονίκη.\nΗ φωτιά έχει δημιουργήσει ένα μέτωπο περίπου 500 μέτρων κοντά στις σιδηροδρομικές γραμμές και ήδη στην περιοχή βρίσκονται 23 πυροσβέστες με 10 πυροσβεστικά οχήματα, ενώ ρίψεις νερού κάνουν και δύο πυροσβεστικά αεροπλάνα και δύο pezetel.\nΑπό την πυρκαγιά ήδη έχουν καεί περίπου 300 στρέμματα με πουρνάρια, ενώ οι υψηλές θερμοκρασίες, μαζί με τους ανέμους που πνέουν στην περιοχή, δυσκολεύουν το έργο των πυροσβεστών.\nΣύμφωνα με τους υπεύθυνους της πυροσβεστικής, η διακοπή της σιδηροδρομικής συγκοινωνίας έγινε για προληπτικούς λόγους, αλλά και να δοθεί η δυνατότητα να κινούνται ελεύθερα τα πυροσβεστικά οχήματα και τα αεροσκάφη, ενώ δεν έχουν προσδιορίσει το χρόνο που θα διαρκέσει η διακοπή.\nΑνάρτηση Από τον/την ΣΤΟΧΟΣ στο Εφημερίδα "Στόχος" - Stoxos newspaper τη 7/11/2012 05:35:00 μμ\nΠΟΙΑ «ΔΥΟ» ΣΑΣ ΛΕΝΕ... Ο Ερντογάν μπορεί να κρατήσει στη φυλακή έως και ΠΕΝΤΕ (5) χρόνια τους δύο Έλληνες στρατιωτικούς - *Τεράστια ανησυχία προκαλεί στην Αθήνα η νέα άρνηση του δικαστηρίου της Αδριανούπολης να επιτρέψει την αποφυλάκιση των δύο Ελλήνων στρατιωτικών, με το αι...\nΕντολή από το Γενικό Λογιστήριο του Κράτους για μειώσεις-σοκ στις συντάξεις - Την ώρα που η κυβέρνηση αφήνει να εννοηθεί ότι μπορεί οι συντάξεις ΔΙΑΒΑΣΤΕ ΠΕΡΙΣΣΟΤΕΡΑ...\nΜοσκοβισί: Η Ευρώπη περνάει υπαρξιακή κρίση – Η Γερμανία προκαλεί ανισορροπίες - «Υποτιμήσαμε τις κοινωνικές και κοινωνικές προκλήσεις της μεταναστευτικής κρίσης. Είναι πλέον καιρός να ακούσουμε τους ανθρώπους και να κατανοήσουμε τα προ...\nΟ ΤΣΙΠΡΑΣ ΤΟΝ ΣΥΜΒΟΥΛΕΥΕΙ! «Είστε υπέρ της ένταξης στην ΕΕ και το ΝΑΤΟ;» Αυτό το «ύπουλο» ερώτημα θα θέσει ο Ζάεφ στο δημοψήφισμα - Χωρίς τον ηγέτη της αξιωματικής αντιπολίτευσης ολοκληρώθηκε η κρίσιμη συνάντηση των πολιτικών αρχηγών, στην ΠΓΔΜ, για το δημοψήφισμα σχετικά με τη συμφωνία...


#tiff60 H Πολιορκία της οδού Λιπέρτη | alterthess.gr :: όλες οι ειδήσεις από την άλλη Θεσσαλονίκη\nΤο 60ό Φεστιβάλ Κινηματογράφου Θεσσαλονίκης ολοκληρώθηκε. Στο δεκαήμερο μαγείας της έβδομης τέχνης στην πόλη μας κατάφερα να παρακολούθησα κοντά στις 35 ταινίες εκ των οποίων οι πέντε ήταν ελληνικές. Ήδη μία πρώτη αναφορά έγινε στα σκηνοθετικά ντεμπούτο για τον Σταύρο Παμπαλλή και την "Πολιορκία της οδού Λιπέρτη", η οποία απέσπασε συνολικά πέντε Βραβεία, μεταξύ των οποίων αυτό της Πανελλήνιας Ένωσης Κριτικών Κινηματογράφου. Συμπαραγωγή Ελλάδας και Κύπρου, έναν χρόνο μετά το "Φυγαδεύοντας τον Χέντριξ" του Μάριου Πιπερίδη.\nΜία οικογένεια προσπαθεί να σταθεί όρθια στα χρόνια της οικονομικής κρίσης. Οι τράπεζες όμως έχουν διαφορετική άποψη. Ο όρος "υποθήκη" τους στοιχειώνει. Σύντομα θα τρέξουν οι εξελίξεις κι ένα μοιραίο ατύχημα θα ανοίξει τον Ασκό του Αιόλου. Το τελευταίο πράγμα που τους μένει στον κόσμο είναι το σπίτι τους. Δίπλα στην Πράσινη Γραμμή. Είναι αποφασισμένοι να κάνουν τα πάντα για να το κρατήσουν. Παρά την απέλπιδα προσπάθεια δανεισμού ακόμα κι από τοκογλύφους για να καλύψουν τη δόση του δανείου, η κλεψύδρα αδειάζει απελπιστικά.\nΑναδεικνύονται πολύ ευαίσθητα ζητήματα. Πληροφορούμαστε πως η Κύπρος δεν είναι παράδεισος, παρά μόνο για τους πλούσιους, για τους σύγχρονους κολοσσούς που επενδύουν τεράστια ποσά. Υπάρχουν όμως κι αυτοί οι άνθρωποι που ζουν με τα λίγα και κρατούν ασπίδα τους την αξιοπρέπεια. Κι όταν είναι έτοιμοι να λυγίσουν και βιώνουν το προσωπικό τους δράμα στον υπέρτατο βαθμό, στον ίδιο χώρο, την ίδια ώρα κλείνουν τεράστια deals. Μια τεράστια αντίθεση, ένα οξύμωρο σχήμα. "Δε θα με κάνεις πρόσφυγα". Ο κόσμος του σήμερα σε μία εικόνα.\nΈνα σύστημα που δε σέβεται την ανθρώπινη οντότητα. Δε κάνει χάρες. Αλλά διαβάζει ψυχρά αριθμούς δίχως κανένα περιθώριο ευελιξίας και διευκολύνσεων. Έχεις να πληρώσεις μέχρι την καταλυτική ημερομηνία; Καλώς ... Αν δεν έχεις θα χάσεις ό,τι με κόπο έχτισες. Τελειώσαμε!\nΚι όμως σε αυτή την αδυσώπητη πραγματικότητα υπάρχουν ακόμα άνθρωποι. Ένας από τους αθόρυβους πυλώνες της επιτυχίας είναι ο ταξιτζής. Η κάμερα κάνει συνεχώς zoom στον καθρέφτη του. Εκεί έχει κρεμασμένο ένα σημαιάκι του ΠΑΟΚ. Από την Κωνσταντινούπολη, στη Θεσσαλονίκη κι από εκεί νοερά στην Μεγαλόνησο. O προσφυγικός σύλλογος ταξιδεύει κι έχει πάντα ανοιχτή την αγκαλιά του για όσους το λέει η καρδιά τους. Στο εσωτερικό της κατοικίας η τηλεόραση παίζει συνεχώς ...